qundao/data-zh-poetry huggingface dataset:
春梦
作者：王令
朝代：宋

春风儿女喜，不合丈夫爱，
日午困魔来，四体倦欲解。
春禽只随花中飞，幸此无声聒我睡。
一梦梦周公，笑与伊尹语。
问今天下贤者谁，何为见弃不见取。
纸传周官十卷书，安用久留不烧去。
二梦梦孔父，戟手怒目瞠。
天下皆曰自孔氏，猎取利禄安荣身。
高官志遂不思道，牵以嗜利露己真。
如何贫贱用我者皆是，富贵用我无一人。
三梦梦我身，化为鸣凤雏。
飞飞两足高，迅迅六翮舒。
直上高高天，天门闭锁阻我回。
我留不肯去，以翼搏天天门开。
天公遣玉女，问我何事来。
再拜谢天公，贱臣无所知。
幸至天公前，敢问无所尸。
臣闻伊尹于汤旦于周，安致天下如山丘。
愚孙騃子相承继，卜世以过天位留。
自从中代来，世世亦有相。
如何反覆无定时，犹以乱割医疮痍。
天公何忍是不救，恰如旁坐观奕棋。
又闻人间人，一一天与命。
孔饥孟退荀杨贱，天公岂不知其贤与圣。
颜子号庶几，早死不久生。
子夏既丧子，左丘亦失明。
伯牛疾牖间，原宪贫病成。
晁错死非命，贾谊夭不卿。
赐死萧雍之，罪免刘更生。
羊祜许国斸墓破，反得坠折无完肱。
又如草木及禽兽，苟推以理亦莫知。
春气不加松柏好，秋风先败兰蕙枝。
蝮虺中人皆已死，鸱枭食母然後飞。
愿天明告臣，以祛臣心疑。
天公未及言，起遂东风吹。
觉来何所喻，壹郁双泪垂。
春梦
作者：王令
朝代：宋
体裁：七言绝句

湘水茫茫春意关，岑郎一睡片时间。谁知行尽江南路，枕上离家枕上还。
春游
作者：王令
朝代：宋
体裁：诗

春城儿女纵春游，醉倚层台笑上楼。满眼落花多少意，若何无个解春愁。
春游
作者：王令
朝代：宋

春城儿女纵春游，醉倚层台笑上楼。满眼落花多少意，若何无个解春愁？
春游
作者：王令
朝代：宋

春城儿女纵春游，醉倚层台笑上楼。
满眼落花多少意，若何无箇解春愁。
春游
作者：王令
朝代：宋

春风谁相呼，鸟语到庭户。罢书起何游，系马城西树。宁须客众随，聊与春相遇。高林美风竹，疏影有清覆。可以便行坐，解脱快巾屦。日长天地宽，飘戾飞云度。风枝绿未柔，日萼红先露。芳辰信可尚，嘉兴惜无寓。旧闻黄公垆，颇枉壮士顾。予虽轻数子，自适偶同趣。起解身上衣，就贳青旗酤。独酌不待劝，兴至还自注。对物无所语，似若喧哗恶。虽无歌舞欢，幸可篇章赋。乾坤本闲暇，人物自纷遽。劳苦曷不乐，岁月失已屡。酒阑起四望，落日不可驻。饥马自知家，何须问归路。
春游
作者：王令
朝代：宋

春风谁相呼，鸟语到庭户。
罢书起何游，繫马城西树。
寜须客众随，聊与春相遇。
髙林美风竹，疏影有清覆。
可以便行坐，解脱快巾屦。
日长天地寛，飘戾飞云度。
风枝绿未柔，日蕚红先露。
芳辰信可尚，嘉兴惜无寓。
旧闻黄公垆，颇枉壮士顾。
予虽轻数子，自适偶同趣。
起解身上衣，就贳青旗酤。
独酌不待劝，兴至还自注。
对物无所语，似若喧譁恶。
虽无歌舞欢，幸可篇章赋。
干坤本闲暇，人物自纷遽。
劳苦曷不乐，岁月失已屡。
酒阑起四望，落日不可驻。
饥马自知家，何须问归路。
春興
作者：王令
朝代：宋

眼前紅綠日加增，欲遣春愁興未能。
安得好花渾自實，使無閑地得生荆。
欲圖長醉貧無計，起逐東風懶不勝。
芳草斜陽正柔媚，益知髙處不堪登。
春遊
作者：王令
朝代：宋

春城兒女縱春遊，醉倚層臺笑上樓。
滿眼落花多少意，若何無箇解春愁。
春遊
作者：王令
朝代：宋

春風誰相呼，鳥語到庭户。
罷書起何遊，繫馬城西樹。
寜須客衆隨，聊與春相遇。
髙林美風竹，疏影有清覆。
可以便行坐，解脱快巾屨。
日長天地寛，飄戾飛雲度。
風枝綠未柔，日蕚紅先露。
芳辰信可尚，嘉興惜無寓。
舊聞黄公壚，頗枉壯士顧。
予雖輕數子，自適偶同趣。
起解身上衣，就貰青旗酤。
獨酌不待勸，興至還自注。
對物無所語，似若喧譁惡。
雖無歌舞歡，幸可篇章賦。
乾坤本閑暇，人物自紛遽。
勞苦曷不樂，歲月失已屢。
酒闌起四望，落日不可駐。
饑馬自知家，何須問歸路。
春雪有感呈王正叔束徽之
作者：王令
朝代：宋

彼雪晚何淫，乘时横此临。必将滋及物，自合大为霖。也道春来好，何余臈後阴。冬冥诚不道，苍帝亦何心。俗口夸同粉，愚观谓似琳。独于平处薄，火似险中深。逆吹争为力，凌寒苦助侵。落疑天未悟，压恐地难任。蛰户开重墐，冰鱼上复沉。欲开花谩妒，垂死草奚禁。短韵徒堪叹，凭君附入琴。
春雪有感呈王正叔束徽之
作者：王令
朝代：宋

彼雪晚何淫，乘时横此临。必将滋及物，自合大为霖。也道春来好，何馀臈后阴。冬冥诚不道，苍帝亦何心。俗口誇同粉，愚观谓似琳。独于平处薄，不似险中深。逆吹争为力，凌寒苦助侵。落疑天未悟，压恐地难任。蛰户开重墐，冰鱼上复沉。欲开花谩妒，垂死草奚禁。短韵徒堪叹，凭君附入琴。
春雪有感呈王正叔束徽之
作者：王令
朝代：宋

彼雪晚何滛，乘时横此临。
必将滋及物，自合大为霖。
也道春来好，何余臈后阴。
冬冥诚不道，苍帝亦何心。
俗口夸同粉，愚观谓似琳。
独于平处薄，不似险中深。
逆吹争为力，凌寒苦助侵。
落疑天未悟，压恐地难任。
蛰户开重墐，冰鱼上復沉。
欲开花谩妬，垂死草奚禁。
短韵徒堪嘆，凭君附入琴。
春雪有感呈王正叔束徽之
作者：王令
朝代：宋

彼雪晚何滛，乘時横此臨。
必将滋及物，自合大爲霖。
也道春来好，何餘臈後陰。
冬冥誠不道，蒼帝亦何心。
俗口誇同粉，愚觀謂似琳。
獨于平處薄，不似險中深。
逆吹争爲力，凌寒苦助侵。
落疑天未悟，壓恐地難任。
蟄户開重墐，冰魚上復沉。
欲開花謾妬，垂死草奚禁。
短韻徒堪嘆，憑君附入琴。
春風
作者：王令
朝代：宋

春風東來暖如嘘，過拂我面撩我裾。
不知我心老有異，亦欲調我兒女如。
庭前花枝笑自愛，風裏草力更相扶。
旁林曲樹足飛鳥，不問燕雀鴟鳶烏。
求雌要雄各有意，豈但鬬競爭春呼。
春巢成多夏卵衆，明年計此更有餘。
非唯喧呼亂人耳，漸恐巢穴妨人居。
收殘射中豈無道，我亦力可彎長弧。
林深枝曲矢不入，况弓待借家所無。
行吁坐盻不可奈，安得靜默投身俱。
春风
作者：王令
朝代：宋

春风东来暖如嘘，过拂我面撩我裾。
不知我心老有异，亦欲调我儿女如。
庭前花枝笑自爱，风裏草力更相扶。
旁林曲树足飞鸟，不问燕雀鸱鸢乌。
求雌要雄各有意，岂但鬬竞争春呼。
春巢成多夏卵众，明年计此更有余。
非唯喧呼乱人耳，渐恐巢穴妨人居。
收残射中岂无道，我亦力可弯长弧。
林深枝曲矢不入，况弓待借家所无。
行吁坐盻不可奈，安得静默投身俱。
春风
作者：王令
朝代：宋

春风东来暖如嘘，过拂我面撩我裾。不知我心老有异，亦欲调我儿女如。庭前花枝笑自爱，风里草力更相扶。旁林曲树足飞鸟，不问燕雀鸱鸢乌。求雌要截各有意，岂但斗竞争春呼。春巢成多夏卵众，明年计此更有余。非唯喧呼乱人耳，渐恐巢穴妨人居。收残射中岂无道，我亦力可弯长弧。林深枝曲矢不入，况弓待借家所无。行吁坐盼不可奈，安得静默投身俱。
春风
作者：王令
朝代：宋

春风东来暖如嘘，过拂我面撩我裾。不知我心老有异，亦欲调我儿女如。庭前花枝笑自爱，风里草力更相扶。旁林曲树足飞鸟，不问燕雀鸱鸢乌。求雌要雄各有意，岂但斗竞争春呼。春巢成多夏卵众，明年计此更有馀。非唯喧呼乱人耳，渐恐巢穴妨人居。收残射中岂无道，我亦力可弯长弧。林深枝曲矢不入，况弓待借家所无。行吁坐盻不可奈，安得静默投身俱。
昼睡
作者：王令
朝代：宋

太古一去浩万世，百智竞起纷修治。
交将砭刀溃疮痏，纵得平好无完皮。
倾山竭河论曲水，都投大海为酒池。
中间秫稻不满掬，日益酝酿成浇漓。
不知淳风竟何适，万手齐举招不回。
北窗清疏鸟声好，昼榻自稳闲支龟。
尘埃不到日影薄，沈簟拂拂生凉颸。
四支舒安百虑废，彷佛认得太古遗。
散魂怡愉不旁适，心肺正静无邪思。
因能不有世俗梦，独与淳气相盘嬉。
伏羲持刀刻爻画，古意荡尽无铢厘。
睡无吉凶无得失，纵欲强卦安能为。
故能独存至今日，人各己有反不知。
须知睡义大亦盛，岂独床第夸昏迷。
君子劳心事业暇，得时休息安天倪。
小人一心包万险，迨退就枕皆平夷。
使其睡心大充扩，去与君子何毫丝。
当年尝闻曲肱乐，曾及至圣宜无非。
何况於梦更有得，不见公旦因嗟衰。
後来纷纷不知乐，舍去大路趋邪歧。
竹林猖狂事饮锻，扪拨蚤虱无留衣。
好恶纸上浩万端，竟不及此亦可嗤。
蚊虻纷然始谁造，一一口吻如针锥。
食人肌肤得腹饱，不解默去犹鸣飞。
攘拳挥臂不可却，聒耳不异笙匏吹。
虽然今尚尔无奈，当有猎猎秋风时。
尔躯糜溃尔口坏，我床安稳我枕欹。
平时多贤贵不及，会日偃瞑休恬怡。
昼睡
作者：王令
朝代：宋

太古一去浩万世，百智竞起纷修治。交将砭刀溃疮痏，纵得平好无完皮。倾山竭河论曲水，都投大海为酒池。中间秫稻不满掬，日益酝酿成浇漓。不知淳风竟何适，万手齐举招不回。北窗清疏鸟声好，昼榻自稳间支龟。尘埃不到日影薄，枕簟拂拂生凉飔。四支舒安百虑废，彷佛认得太古遗。散魂怡愉不旁适，心肺正静无邪思。因能不有世俗梦，独与淳气相盘嬉。伏羲持刀刻爻画，古意荡尽无铢釐。睡无吉凶无得失，纵欲强卦安能为。故能独存至今日，人各已有反不知。须知睡义大亦盛，岂独床第誇昏迷。君子劳心事业暇，得时休息安天倪。小人一心包万险，迨退就枕皆平夷。使其睡心大充扩，去与君子何毫丝。当年尝闻曲肱乐，曾及至圣宜无非。何况于梦更有得，不见公旦因嗟衰。后来纷纷不知乐，舍去大路趋邪歧。竹林猖狂事饮锻，扪拨蚤虱无留衣。好恶纸上浩万端，竟不及此亦可嗤。蚊虻纷然始谁造，一一口吻如针锥。食人肌肤得腹饱，不解默去犹鸣飞。攘拳挥臂不可却，聒耳不异笙匏吹。虽然今尚尔无奈，当有猎猎秋风时。尔躯糜溃尔口坏，我床安稳我枕攲。平时多贤贵不及，会日偃瞑休恬怡。
昼睡·其一
作者：王令
朝代：宋

太古一去浩万世，百智竞起纷修治。
交将砭刀溃疮痏，纵得平好无完皮。
倾山竭河论麯水，都投大海为酒池。
中间秫稻不满掬，日益醖酿成浇漓。
不知淳风竟何适，万手齐举招不回。
北窗清疏鸟声好，昼榻自稳间支龟。
尘埃不到日影薄，枕簟拂拂生凉飔。
四支舒安百虑废，彷佛认得太古遗。
散魂怡愉不旁适，心肺正静无邪思。
昼睡·其二
作者：王令
朝代：宋

因能不有世俗梦，独与淳气相盘嬉。
伏羲持刀刻爻画，古意荡尽无铢釐。
睡无吉凶无得失，纵欲强卦安能为。
故能独存至今日，人各已有反不知。
须知睡义大亦盛，岂独床第夸昏迷。
君子劳心事业暇，得时休息安天倪。
小人一心包万险，迨退就枕皆平夷。
使其睡心大充扩，去与君子何毫丝。
当年尝闻曲肱乐，曾及至圣宜无非。
何况于梦更有得，不见公旦因嗟衰。
后来纷纷不知乐，舍去大路趋邪歧。
竹林猖狂事饮锻，扪拨蚤虱无留衣。
好恶纸上浩万端，竟不及此亦可嗤。
蚊虻纷然始谁造，一一口吻如针锥。
食人肌肤得腹饱，不解默去犹鸣飞。
攘拳挥臂不可却，聒耳不异笙匏吹。
虽然今尚尔无奈，当有猎猎秋风时。
尔躯糜溃尔口坏，我床安稳我枕欹。
平时多贤贵不及，会日偃瞑休恬怡。
晚岁
作者：王令
朝代：宋

晚岁意不适，新诗老无情。万古共一叹，百年行半生。贫忧世累重，贱喜身责轻。义有不可嗟，非吾不能平。
晚岁
作者：王令
朝代：宋

晚岁意不适，新诗老无情。
万古共一嘆，百年行半生。
贫忧世累重，贱喜身责轻。
义有不可嗟，非吾不能平。
晚晴寄满子权
作者：王令
朝代：宋
体裁：七言律诗

常恐朝阴至夕曛，好风吹去信多勤。得逢白日忽开眼，可惜青天尚有云。安得植梯悬碧落，共操长帚扫妖氛。恨无玉纩充天耳，垤鹳鸣鸠愿不闻。
晚晴寄滿子權
作者：王令
朝代：宋

常恐朝陰至夕曛，好風吹去信多勤。
得逢白日忽開眼，可惜青天尚有雲。
安得植梯懸碧落，共操長帚掃妖氛。
恨無玉纊充天耳，垤鸛鳴鳩願不聞。
晚歲
作者：王令
朝代：宋

晚歲意不適，新詩老無情。
萬古共一嘆，百年行半生。
貧憂世累重，賤喜身責輕。
義有不可嗟，非吾不能平。
晚泊
作者：王令
朝代：宋

月形如张弓，下影射秋水。寒江风静时，逮目失洲沚。渔歌去时唱，归和欢未已。岂无人间乐，自快适为喜。客子有倦怀，归心动秋苇。更假沧浪清，聊用洗尘耳。
晚泊
作者：王令
朝代：宋

月形如张弓，下影射秋水。
寒江风静时，逮目失洲沚。
渔歌去时唱，归和讙未已。
岂无人间乐，自快适为喜。
客子有倦怀，归心动秋苇。
更假沧浪清，聊用洗尘耳。
晚泊
作者：王令
朝代：宋

月形如張弓，下影射秋水。
寒江風静時，逮目失洲沚。
漁歌去時唱，歸和讙未已。
豈無人間樂，自快適爲喜。
客子有倦懷，歸心動秋葦。
更假滄浪清，聊用洗塵耳。
晚虹
作者：王令
朝代：宋

晚虹随雨过山巅，谁插青云倒挂悬。
可惜两垂空到海，不令一直径冲天。
不堪暮霭难相蔽，尝到斜阳亦可怜。
好使渇来能剧饮，且教溪壑减清渊。
晚虹
作者：王令
朝代：宋

晚虹随雨过山巅，谁插青云倒挂悬。可惜两垂空到海，不令一直径冲天。不堪暮霭难相蔽，尝到斜阳亦可怜。好使渴来能剧饮，且教溪壑减清渊。
晚虹
作者：王令
朝代：宋

晚虹随雨过山巅，谁插青云倒挂悬。
可惜两垂空到海，不令一直径冲天。
不堪暮霭难相蔽，常到斜阳亦可怜。
好使渴来能剧饮，且教浮壑减清渊。
晚虹
作者：王令
朝代：宋

晚虹随雨過山巔，誰插青雲倒掛懸。
可惜兩垂空到海，不令一直徑冲天。
不堪暮靄難相蔽，嘗到斜陽亦可憐。
好使渇來能劇飲，且教溪壑减清淵。
晝睡·其一
作者：王令
朝代：宋

太古一去浩萬世，百智競起紛修治。
交將砭刀潰瘡痏，縱得平好無完皮。
傾山竭河論麯水，都投大海爲酒池。
中間秫稻不滿掬，日益醖釀成澆漓。
不知淳風竟何適，萬手齊舉招不回。
北窗清疏鳥聲好，晝榻自穩間支龜。
塵埃不到日影薄，枕簟拂拂生凉颸。
四支舒安百慮廢，彷彿認得太古遺。
散魂怡愉不旁適，心肺正靜無邪思。
晝睡·其二
作者：王令
朝代：宋

因能不有世俗夢，獨與淳氣相盤嬉。
伏羲持刀刻爻畫，古意蕩盡無銖釐。
睡無吉凶無得失，縱欲强卦安能爲。
故能獨存至今日，人各已有反不知。
須知睡義大亦盛，豈獨床第誇昏迷。
君子勞心事業暇，得時休息安天倪。
小人一心包萬險，迨退就枕皆平夷。
使其睡心大充擴，去與君子何毫絲。
當年嘗聞曲肱樂，曾及至聖宜無非。
何况於夢更有得，不見公旦因嗟衰。
後來紛紛不知樂，舍去大路趨邪歧。
竹林猖狂事飲鍛，捫撥蚤虱無留衣。
好惡紙上浩萬端，竟不及此亦可嗤。
蚊虻紛然始誰造，一一口吻如針錐。
食人肌膚得腹飽，不解默去猶鳴飛。
攘拳揮臂不可却，聒耳不異笙匏吹。
雖然今尚爾無奈，當有獵獵秋風時。
爾軀糜潰爾口壞，我床安穩我枕欹。
平時多賢貴不及，會日偃瞑休恬怡。
暑中懒出
作者：王令
朝代：宋

暑云无雨易飞扬，旱日当天不可望。
浪走俗尘无远到，不如嘉树坐余凉。
已嫌风少难平暑，更被蝉饥取实肠。
梦到周公才我事，如何陶令说羲皇。
暑中懒出
作者：王令
朝代：宋

暑云无雨易飞扬，旱日当天不可望。
浪走俗尘无远到，不如嘉树坐余凉。
巳嫌风少难平暑，更被蝉饥取实肠。
梦到周公才我事，如何陶令说羲皇。
暑中懒出
作者：王令
朝代：宋

暑云无雨易飞扬，旱日当天不可望。浪走俗尘无远到，不如嘉树坐馀凉。巳嫌风少难平暑，更被蝉饥取实肠。梦到周公才我事，如何陶令说羲皇。
暑中懶出
作者：王令
朝代：宋

暑雲無雨易飛揚，旱日當天不可望。
浪走俗塵無遠到，不如嘉樹坐餘凉。
巳嫌風少難平暑，更被蟬饑取實腸。
夢到周公才我事，如何陶令說羲皇。
暑旱苦热
作者：王令
朝代：宋

清风无力屠得热，落日着翅飞上山。
人固已惧江海竭，天岂不惜河汉干。
昆崙之高有积雪，蓬莱之远常遗寒。
不能手提天下往，何忍身去游其间。
暑旱苦热
作者：王令
朝代：宋

清风无力屠得热，落日着翅飞上山。人固已惧江海竭，天岂不惜河汉干？昆仑之高有积雪，蓬莱之远常遗寒。不能手提天下往，何忍身去游其间？
暑旱苦热
作者：王令
朝代：宋
体裁：诗

清风无力屠得热，落日著翅飞上山。
人固已惧江海竭，天岂不惜河汉乾。
昆仑之高有积雪，蓬莱之远常遗寒。
不能手提天下往，何忍身去游其间。
暑旱苦热
作者：王令
朝代：宋

清风无力屠得热，落日著翅飞上山。人固已惧江海竭，天岂不惜河汉乾。昆崙之高有积雪，蓬莱之远常遗寒。不能手提天下往，何忍身去游其间。
暑旱苦熱
作者：王令
朝代：宋

清風無力屠得熱，落日著翅飛上山。
人固已懼江海竭，天豈不惜河漢乾。
崑崙之高有積雪，蓬莱之遠常遺寒。
不能手提天下往，何忍身去遊其間。
暑热思风
作者：王令
朝代：宋

坐将赤热忧天下，安得清风借我曹。力卷雨来无岁旱，尽吹云去放天高。岂随虎口令轻啸，愿助源毛绝远劳。江海可怜无际岸，等闲假借作波涛。
暑热思风
作者：王令
朝代：宋

坐将赤热忧天下，安得清风借我曹。力卷雨来无岁旱，尽吹云去放天高。岂随虎口令轻啸，愿助鸿毛绝远劳。江海可怜无际岸，等闲假借作波涛。
暑热思风
作者：王令
朝代：宋

坐将赤热忧天下，安得清风借我曹。
力卷雨来无岁旱，尽吹云去放天髙。
岂随虎口令轻啸，愿助鸿毛绝远劳。
江海可怜无际岸，等闲假借作波涛。
暑熱思風
作者：王令
朝代：宋

坐将赤熱憂天下，安得清風借我曹。
力卷雨來無歲旱，盡吹雲去放天髙。
豈随虎口令輕嘯，願助鴻毛絕遠勞。
江海可憐無際岸，等閑假借作波濤。
暨阳居四首
作者：王令
朝代：宋

出无王事牵，入不治居舍。蒿藜入墙屋，尘垢变几架。糟糠苟无忧，智力取自暇。逢诗即废日，得客辄忘夜。积懒遂成性，习勤反如诈。几不类怠傲，愧耻将何谢。身非爵与官，车马久不谋。家无田仓储，雀鼠非我仇。朝出从人居，诗书讲前修。暮从儿子嬉，欢笑何所忧。间将筋力疲，懒使志虑收。斗糈尚烦送，谁谓能无求。自吾暨阳居，已见月四周。流年不我谋，寒暑忽已遒。老来何足叹，苟死固可羞。子今用力薄，暮齿将何收。斯道久泯泯，斯人固悠悠。归豚非吾心，在礼恶不酬。从人效屈伸，俯仰不自由。于命有当然，信矣何足羞。
暨阳居四首
作者：王令
朝代：宋

斯道久泯泯，斯人固悠悠。
归豚非吾心，在礼恶不酬。
从人效屈伸，俯仰不自由。
於命有当然，信矣何足羞。
暨阳居四首
作者：王令
朝代：宋

身非爵与官，车马久不谋。
家无田仓储，雀鼠非我仇。
朝出从入居，诗书讲前修。
暮从儿子嬉，欢笑何所忧。
闲将筋力疲，懒使志虑收。
斗糈尚烦送，谁谓能无求。
暨阳居四首·其一
作者：王令
朝代：宋
体裁：古风

出无王事牵，入不治居舍。蒿藜入墙屋，尘垢变几架。糟糠苟无忧，智力取自暇。逢诗即废日，得客辄忘夜。积懒遂成性，习勤反如诈。几不类怠傲，愧耻将何谢。
暨阳居四首·其一
作者：王令
朝代：宋

出无王事牵，入不治居舍。
蒿藜入墻屋，尘垢变几架。
糟糠苟无忧，智力取自暇。
逢诗即废日，得客輙忘夜。
积懒遂成性，习勤反如诈。
几不类怠傲，愧耻将何谢。
暨阳居四首·其三
作者：王令
朝代：宋

自吾暨阳居，已见月四周。流年不我谋，寒暑忽已遒。老来何足叹，苟死固可羞。子今用力薄，暮齿将何收。
暨阳居四首·其三
作者：王令
朝代：宋

自吾暨阳居，已见月四周。
流年不我谋，寒暑忽已遒。
老来何足嘆，苟死固可羞。
子今用力薄，暮齿将何收。
暨阳居四首·其二
作者：王令
朝代：宋
体裁：古风

身非爵与官，车马久不谋。家无田仓储，雀鼠非我仇。朝出从人居，诗书讲前修。暮从儿子嬉，欢笑何所忧。间将筋力疲，懒使志虑收。斗糈尚烦送，谁谓能无求。
暨阳居四首·其四
作者：王令
朝代：宋

斯道久冺冺，斯人固悠悠。
归豚非吾心，在礼恶不酬。
从人效屈伸，俯仰不自由。
于命有当然，信矣何足羞。
暨阳居四首·其四
作者：王令
朝代：宋

斯道久泯泯，斯人固悠悠。归豚非吾心，在礼恶不酬。从人效屈伸，俯仰不自由。于命有当然，信矣何足羞。
暨陽居四首·其一
作者：王令
朝代：宋

出無王事牽，入不治居舍。
蒿藜入墻屋，塵垢變几架。
糟糠苟無憂，智力取自暇。
逢詩即廢日，得客輙忘夜。
積懶遂成性，習勤反如詐。
幾不類怠傲，愧恥將何謝。
暨陽居四首·其三
作者：王令
朝代：宋

自吾暨陽居，已見月四周。
流年不我謀，寒暑忽已遒。
老来何足嘆，苟死固可羞。
子今用力薄，暮齒將何收。
暨陽居四首·其二
作者：王令
朝代：宋

身非爵與官，車馬久不謀。
家無田倉儲，雀鼠非我仇。
朝出從人居，詩書講前修。
暮從兒子嬉，歡笑何所憂。
間將筋力疲，懶使志慮收。
斗糈尚煩送，誰謂能無求。
暨陽居四首·其四
作者：王令
朝代：宋

斯道久冺冺，斯人固悠悠。
歸豚非吾心，在禮惡不酬。
從人效屈伸，俯仰不自由。
於命有當然，信矣何足羞。
暮归马上口占
作者：王令
朝代：宋
体裁：五言律诗

林密村村暗，寒鸦处处啼。水光连野白，雪意逐云低。风劲童呵指，泥深马失蹄。客心兼暮色，归去两凄凄。
暮歸馬上口占
作者：王令
朝代：宋

林密村村暗，寒鴉處處啼。
水光連野白，雪意逐雲低。
風勁童呵指，泥深馬失蹄。
客心兼暮色，歸去兩凄凄。
暮行
作者：王令
朝代：宋

晴烟去人高，暮色上天半。
山衔日入深，云伫星出缓。
涂昏归鞍长，林近去翎短。
悠悠宵偃慵，衍衍暮行款。
南城岌高跻，近野匝四坦。
来期遐思舒，暮云所见罕。
星星颭风灯，历历吹月琯。
静乐遗世喧，清思破尘懒。
心通江海浮，气寒天地满。
兹兴将谁同，儿辈未宜筭。
暮行
作者：王令
朝代：宋

晴烟去人高，暮色上天半。山衔日入深，云伫星出缓。涂昏归鞍长，林近去翎短。悠悠宵偃慵，衍衍暮行款。南城岌高跻，近野匝四坦。来期遐思舒，暮云所见罕。星星飐风灯，历历吹月琯。静乐遗世喧，清思破尘懒。心通江海浮，气寒天地满。兹兴将谁同，儿辈未宜算。
暮行
作者：王令
朝代：宋

晴烟去人髙，暮色上天半。
山衘日入深，云伫星出缓。
涂昏归鞍长，林近去翎短。
悠悠宵偃慵，衍衍暮行欵。
南城岌髙跻，近野匝四坦。
来期遐思舒，暮云所见罕。
星星飐风灯，历历吹月管。
静乐遗世喧，清思破尘懒。
心通江海浮，气寒天地满。
兹兴将谁同，儿辈未宜筭。
暮行
作者：王令
朝代：宋

晴烟去人髙，暮色上天半。
山衘日入深，雲佇星出緩。
塗昏歸鞍長，林近去翎短。
悠悠宵偃慵，衍衍暮行欵。
南城岌髙躋，近野匝四坦。
来期遐思舒，暮雲所見罕。
星星颭風燈，歷歷吹月琯。
靜樂遺世喧，清思破塵懶。
心通江海浮，氣寒天地滿。
兹興將誰同，兒輩未宜筭。
書孔融傳
作者：王令
朝代：宋

戲撥虎鬚求不嚙，何如縮手袖中歸。
虛云坐上客常滿，許下惟聞哭習脂。
書懷寄黄任道滿子權
作者：王令
朝代：宋

西風吹雲空，晴日露髙曬。
駑馬無速騁，歸客思遠届。
長林剥霜紅，遠水漾寒派。
露蟲悲自咽，風菊老猶介。
昔予来方春，焰焰樹生態。
今歸亦未幾，馬踏落葉壞。
時物固有然，盛衰信難概。
吁嗟爲生勞，黽勉計無奈。
伊余有遐致，久此困俗械。
嘗思擺絕去，自放出世外。
髙懷樂天寛，遠目斥人礙。
有田足晨昏，有圃具葅菜。
父母不待養，妻子固易賴。
世孰得丘山，亦孰失蔕芥。
人自能輕重，吾將守所愛。
六經老誠明，萬古熟成敗。
得時爲醯鹽，滋味和鼎鼐。
失猶有萬世，令名自沽賣。
自視久已明，决不事謀蔡。
寄詩侑子觴，期子和而再。
月蚀
作者：王令
朝代：宋

卢仝不作昌黎死，天目虽盲未见嗟。坐叹清光无惜处，一将吞吐听虾蟆。
月蚀
作者：王令
朝代：宋

卢仝不作昌黎死，天目虽盲未见嗟。
坐嘆清光无惜处，一将吞吐听虾蟆。
月蝕
作者：王令
朝代：宋

盧仝不作昌黎死，天目雖盲未見嗟。
坐嘆清光無惜處，一将吞吐聽蝦蟆。
望招隐山花回游江山思崔伯易因寄朱元弼
作者：王令
朝代：宋

春山晒日开百花，红紫乱眼生交加。青一晴高褰翠幄，绣被堆叠帝所家。平江千里铺一席，扁舟脱若弃履舄。安得一醉眠千年，世间万事都弃捐。
望招隐山花回游江山思崔伯易因寄朱元弼
作者：王令
朝代：宋

春山晒日开百花，红紫乱眼生交加。青天晴高褰翠幄，绣被堆叠帝所家。平江千里铺一席，扁舟脱若弃履舄。安得一醉眠千年，世间万事都弃捐。
望招隐山花回游江山思崔伯易因寄朱元弼
作者：王令
朝代：宋

春山晒日开百花，红紫乱眼生交加。
青天晴髙褰翠幄，绣被堆叠帝所家。
平江千里铺一席，扁舟脱若弃履舄。
安得一醉眠千年，世间万事都弃捐。
望招隱山花回遊江山思崔伯易因寄朱元弼
作者：王令
朝代：宋

春山曬日開百花，紅紫亂眼生交加。
青天晴髙褰翠幄，繡被堆叠帝所家。
平江千里鋪一席，扁舟脫若棄履舄。
安得一醉眠千年，世間萬事都棄捐。
望花有感
作者：王令
朝代：宋

春来几时余不知，但怪日日柳梢好。
我嗟无地自种花，常恐东风只生草。
谁家有园不可入，时时纵欲信自到。
寒梅最香落已阑，桃杏虽迟亦颠倒。
高枝飞鸟夜踏空，低树狂儿日摧拗。
惟余零落满地红，主人更听奴频扫。
悲来四顾慷慨歌，要且倾酒浇颜酡。
春归欲挽谁有力，河浊虽泣行奈何。
望花有感
作者：王令
朝代：宋

春来几时余不知，但怪日日柳梢好。我嗟无地自种花，常恐东风只生草。谁家有园不可入，时时纵欲信自到。寒梅最香落已阑，桃杏虽迟亦颠倒。高枝飞鸟夜踏空，低树狂儿日摧拗。惟馀零落满地红，主人更听奴频扫。悲来四顾慷慨歌，要且倾酒浇颜酡。春归欲挽谁有力，河浊虽泣行奈何。
望花有感
作者：王令
朝代：宋

春来几时余不知，但怪日日柳梢好。
我嗟无地自种花，常恐东风只生草。
谁家有园不可入，时时纵欲信自到。
寒梅最香落已阑，桃杏虽迟亦颠倒。
髙枝飞鸟夜踏空，低树狂儿日摧抝。
惟余零落满地红，主人更听奴频扫。
悲来四顾慷慨歌，要且倾酒浇颜酡。
春归欲挽谁有力，河浊虽泣行奈何。
望花有感
作者：王令
朝代：宋

春来幾時余不知，但怪日日柳梢好。
我嗟無地自種花，常恐東風只生草。
誰家有園不可入，時時縱欲信自到。
寒梅最香落已闌，桃杏雖遲亦顛倒。
髙枝飛鳥夜踏空，低樹狂兒日摧抝。
惟餘零落滿地紅，主人更聽奴頻掃。
悲来四顧慷慨歌，要且傾酒澆顔酡。
春歸欲挽誰有力，河濁雖泣行奈何。
朝云
作者：王令
朝代：宋
体裁：古风

朝云飞飞来无穷，暮云漠漠昏相蒙。闲来既自不成雨，拂去安用遮长空。拟鞭屏翳问白日，更谪星伯诛长风。尽令万物被光景，夜看北斗朝天中。
朝雲
作者：王令
朝代：宋

朝雲飛飛來無窮，暮雲漠漠昏相蒙。
閑來既自不成雨，拂去安用遮長空。
擬鞭屏翳問白日，更謫星伯誅長風。
盡令萬物被光景，夜看北斗朝天中。
木瓜花
作者：王令
朝代：宋

簇簇紅葩間綠荄，陽和閑暇不須催。
天教爾艶呈奇絕，不與夭桃次第開。
木瓜花
作者：王令
朝代：宋
体裁：七言绝句

簇簇红葩间绿荄，阳和闲暇不须催。天教尔艳呈奇绝，不与夭桃次第开。
木瓜花
作者：王令
朝代：宋

簇簇红葩间绿荄，阳和闲暇不须催。
天教尔艶呈奇绝，不与夭桃次第开。
杂诗
作者：王令
朝代：宋

一日不为田，百草已有根。
况复闲三时，其秽何待论。
岂不有钱鎛，徒羞慵借勤。
岁晚忧不耕，何独议锄耘。
杂诗
作者：王令
朝代：宋

关雎后之淑，棫朴君之明。兔罝尚好德，况乃公与卿。所以彼行苇，敦然遂其生。谁能弦此歌，为我发古声。召公方伯尊，材亦圣人亚。农时惮烦民，听讼小棠下。嗟今千里长，已耻问耕稼。弹琴高堂上，欲以无为化。
杂诗
作者：王令
朝代：宋

关雎后之淑，棫朴君之明。
兔罝尚好德，况及公与卿。
所以彼行苇，敦然遂其生。
谁能弦此歌，为我发古声。
杂诗
作者：王令
朝代：宋

古人重非道，饥不苟豆羮。
有为非其心，或不脱冕行。
如何后世人，以官业其生。
鄙哉乐欺人，犹以圣自名。
杂诗
作者：王令
朝代：宋

古人重非道，饥不苟豆羹。有为非其心，或不脱冕行。如何后世人，以官业其生。鄙哉乐欺人，犹以圣自名。
杂诗
作者：王令
朝代：宋

古人重非道，饥不苟豆羹。
有为非其心，或不脱冕行。
如何後世人，以官业其生。
鄙哉乐欺人，犹以圣自名。
杂诗
作者：王令
朝代：宋

方春不种兰，终岁无自佩。良田弗加芟，徒稚亦无岁。空令雨露恩，日夕被蒿艾。安坐饥怨天，此理果谁在。一日不为田，百草已有根。况复闲三时，其秽何待论。岂不有钱镈，徒羞慵借勤。岁晚忧不耕，何独议锄耘。毵毵晚春树，上下聚百虫。不有口似趸，则生尾如蜂。设不二者然，亦徒生无庸。清阴不可居，岁晚还秋风。
杂诗·其一
作者：王令
朝代：宋
体裁：古风

关雎后之淑，棫朴君之明。兔罝尚好德，况乃公与卿。所以彼行苇，敦然遂其生。谁能弦此歌，为我发古声。
杂诗·其一
作者：王令
朝代：宋

方春不种兰，终岁无自佩。良田弗加芟，徒稚亦无岁。空令雨露恩，日夕被蒿艾。安坐饥怨天，此理果谁在。
杂诗·其一
作者：王令
朝代：宋

方春不种兰，终岁无自佩。
良田弗加芟，徒穉亦无岁。
空令雨露恩，日夕被蒿艾。
安坐饥怨天，此理果谁在。
杂诗·其三
作者：王令
朝代：宋
体裁：古风

毵毵晚春树，上下聚百虫。不有口似趸，则生尾如蜂。设不二者然，亦徒生无庸。清阴不可居，岁晚还秋风。
杂诗·其二
作者：王令
朝代：宋

一日不为田，百草已有根。况复闲三时，其秽何待论。岂不有钱镈，徒羞慵借勤。岁晚忧不耕，何独议锄耘。
杂诗·其二
作者：王令
朝代：宋

一日不为田，百草已有根。
况復闲三时，其秽何待论。
岂不有钱镈，徒羞慵借勤。
岁晚忧不耕，何独议锄耘。
杂诗·其二
作者：王令
朝代：宋

召公方伯尊，材亦圣人亚。农时惮烦民，听讼小棠下。嗟今千里长，已耻问耕稼。弹琴高堂上，欲以无为化。
杂诗·其二
作者：王令
朝代：宋

召公方伯尊，材亦圣人亚。
农时惮烦民，听讼小棠下。
嗟今千里长，已耻问耕稼。
弹琴髙堂上，欲以无为化。
杂诗效孙莘老
作者：王令
朝代：宋

鱼虾无所能，动辄困人得。蛟鲸能则乖，覆舟取人食。龟鳖能谓殊，刳剥同一剧。龙不入网罗，亦不为人识。犬羊养于人，壮则人食之。猛虎嗜人肉，终昧猎者机。豺狼与狗同，为害岂必威。封狐能为人，还作行子妻。
杂诗效孙莘老·其一
作者：王令
朝代：宋

鱼虾无所能，动辄困人得。蛟鲸能则乖，覆舟取人食。龟鳖能谓殊，刳剥同一剧。龙不入网罗，亦不为人识。
杂诗效孙莘老·其一
作者：王令
朝代：宋

鱼虾无所能，动辄困人得。
蛟鲸能则乖，覆舟取人食。
龟龞能谓殊，刳剥同一剧。
龙不入网罗，亦不为人识。
杂诗效孙莘老·其二
作者：王令
朝代：宋

犬羊养于人，壮则人食之。猛虎嗜人肉，终昧猎者机。豺狼与狗同，为害岂必威。封狐能为人，还作行子妻。
杂诗效孙莘老·其二
作者：王令
朝代：宋

犬羊飬于人，壮则人食之。
猛虎嗜人肉，终昧猎者机。
豺狼与狗同，为害岂必威。
封狐能为人，还作行子妻。
杂诗效孙莘荖
作者：王令
朝代：宋

鱼虾无所能，动辄困人得。
蛟鲸能则乖，覆舟取人食。
龟鳖能谓殊，刳剥同一剧。
龙不入网罗，亦不为人识。
犬羊养於人，壮则人食之。
猛虎嗜人肉，终昧猎者机。
豺狼与狗同，为害岂必威。
封狐能为人，还作行子妻。
李南夫罢举归隐
作者：王令
朝代：宋

梦寐风仪近十年，尘埃无路睹云天。清朝未得荣簪绂，黄卷何妨乐圣贤。物外高情谁与共，人间佳句已争传。欲知富贵终难动，一片丹心本寂然。
李南夫罢举归隐
作者：王令
朝代：宋

梦寐风仪近十年，尘埃无路覩云天。
清朝未得荣簪绂，黄卷何妨乐圣贤。
物外髙情谁与共，人间佳句已争传。
欲知富贵终难动，一片丹心本寂然。
李南夫罷舉歸隐
作者：王令
朝代：宋

夢寐風儀近十年，塵埃無路覩雲天。
清朝未得榮簪紱，黄卷何妨樂聖賢。
物外髙情誰與共，人間佳句已爭傳。
欲知富貴終難動，一片丹心本寂然。
東園贈周翊
作者：王令
朝代：宋

嘗聞東園游觀嘉，晚趁時節亦自到。
東風不知来者多，一日芳蹊踏無草。
山櫻着子寒尚遲，江梅殞蘤香可吊。
扶疏枝葉未成蔭，偶来正值斜陽照。
千株紅杏暖自酣，風引髙炬燒晴燥。
夭桃未老已抽青，略略朱旗冠翠纛。
雖然素李不爭花，似洗朱丹誇瑩皓。
其他百種不可名，如列錦繡快晴曝。
何低何髙何後先，一一盡解承春笑。
楊花輕佻最得力，飛過青天去何冐。
弱柳低垂弗辭賤，以力憑風爲春掃。
黄鸝嘲啁聲語和，似對遊人見情抱。
蝴蝶填委不知數，飛亂人眼漫顛倒。
黄蜂雖忙不爲身，以甘遺人竟何道。
子規終日勸客歸，吾無間然念何報。
嗟余多病所趨乖，又懶讙呼逐年少。
經年一春爲嘉時，行過不恤每自譙。
然雖無酒不解歌，素遊尚少貧交召。
何時期子早再遊，風雨不可旦夕料。
東城
作者：王令
朝代：宋

昔予出東城，初見壟上耕。
忽忽自北至，歲月令人驚。
雖云一草死，萬物尚華榮。
誰能當此時，歎息微陰生。
東風
作者：王令
朝代：宋

東風來幾日，窮巷不見春。
不知得花由，只見插花人。
東風能幾時，聽爾多歡欣。
徒恐春風歸，汝我同悲辛。
松
作者：王令
朝代：宋

直道峍峍日蚪拳，雷拔僵龍出靄烟。
但假深根常得地，何憂直幹不扶天。
雖然世匠遺掄度，肯與凡材較後先。
可惜春風愛桃李，獨令霜雪漫年年。
松
作者：王令
朝代：宋
体裁：七言律诗

直道峍峍日蚪拳，雷拔僵龙出霭烟。但假深根常得地，何忧直干不扶天。虽然世匠遗抡度，肯与凡材较后先。可惜春风爱桃李，独令霜雪漫年年。
松休操
作者：王令
朝代：宋
体裁：琴操

蔚彼南山，有松其猗。孰堂而基，孰坏不支。远莫与识，其斩以狙猿之杙。是近是度，谓家之无桷。呜呼松乎，余归此休乎。
松江曲
作者：王令
朝代：宋
体裁：古风

松江深处八九尺，去眼百里长风波。吾山井泉废不汲，一泓不知深几何。君家自无千尺绠，那知江深不如井。
松江曲
作者：王令
朝代：宋

松江深處八九尺，去眼百里長風波。
吾山井泉廢不汲，一泓不知深幾何。
君家自無千尺綆，那知江深不如井。
梅花
作者：王令
朝代：宋

晓枝开早未多稠，屡嗅清香不忍收。万木已知春尽到，百花常负后来羞。东风也合相和暖，腊雪无端欲滞留。满眼萧疏正堪惜，莫将横笛起人愁。
梅花
作者：王令
朝代：宋

晓枝开早未多稠，屡嗅清香不忍收。
万木已知春尽到，百花常负後来羞。
东风也合相和暖，腊雪无端欲滞留。
满眼萧疏正堪惜，莫将棋笛起人愁。
梅花
作者：王令
朝代：宋

晓枝开早未多稠，屡齅清香不忍收。
万木已知春尽到，百花常负后来羞。
东风也合相和暖，腊雪无端欲滞留。
满眼萧疏正堪惜，莫将横笛起人愁。
梅花
作者：王令
朝代：宋

曉枝開早未多稠，屢齅清香不忍收。
萬木已知春盡到，百花常負後來羞。
東風也合相和暖，臘雪無端欲滯留。
滿眼蕭疏正堪惜，莫将横笛起人愁。
梅花
作者：王令
朝代：宋

風吹冬暖變春暖，江梅艶艶横新枝。
經年不逢間何久，忽此相遇如有期。
初開珊珊尚寂寞，仙人綴佩懸瑶璣。
後日重来不可辨，漫漫月樹留寒輝。
清香芬敷去何遠，可惜不使蝶得知。
遊人爭至無日夜，對之但笑果喜誰。
不知春工用何術，摶造萬物皆可爲。
得非各使出所巧，約與鬭競合一時。
不然裁剪未易給，鞭役衆鬼寜不噫。
終年成功財幾日，旋亦墮壞良可悲。
傳聞昔時大烹享，九牛合鼎羊豕隨。
一取所實薦滋味，神啜不吐人食宜。
安知後世無所用，兒嚼不美還棄之。
古今萬事皆若此，爲爾繞樹成嗟咨。
梅花
作者：王令
朝代：宋

风吹冬暖变春暖，江梅艳艳横新枝。
经年不逢间何久，忽此相遇如有期。
初开珊珊尚寂寞，仙人缀佩悬瑶玑。
从日重来不可辨，漫漫月树留寒辉。
清香芬敷去何远，可惜不使蝶得知。
游人争至无弱夜，对之但笑果喜谁。
不知春工用何术，抟造万物皆可为。
得非各使出所巧，约与斗竞合一时。
不然裁剪未易给，鞭役众鬼宁不噫。
终年成功财几日，旋亦堕坏良可悲。
传闻昔时大烹享，九牛合鼎羊豕随。
一取所实荐滋味，神啜不吐人食宜。
安知後世无所用，儿嚼不美还弃之。
古今万事皆若此，为尔绕树成嗟咨。
梅花
作者：王令
朝代：宋

风吹冬暖变春暖，江梅艳艳横新枝。经年不逢间何久，忽此相遇如有期。初开珊珊尚寂寞，仙人缀佩悬瑶玑。后日重来不可辨，漫漫月树留寒辉。清香芬敷去何远，可惜不使蝶得知。游人争至无日夜，对之但笑果喜谁。不知春工用何术，抟造万物皆可为。得非各使出所巧，约与斗竞合一时。不然裁剪未易给，鞭役众鬼宁不噫。终年成功财几日，旋亦堕坏良可悲。传闻昔时大烹享，九牛合鼎羊豕随。一取所实荐滋味，神啜不吐人食宜。安知后世无所用，儿嚼不美还弃之。古今万事皆若此，为尔绕树成嗟咨。
梅花
作者：王令
朝代：宋

风吹冬暖变春暖，江梅艶艶横新枝。
经年不逢间何久，忽此相遇如有期。
初开珊珊尚寂寞，仙人缀佩悬瑶玑。
后日重来不可辨，漫漫月树留寒辉。
清香芬敷去何远，可惜不使蝶得知。
游人争至无日夜，对之但笑果喜谁。
不知春工用何术，抟造万物皆可为。
得非各使出所巧，约与斗竞合一时。
不然裁剪未易给，鞭役众鬼寜不噫。
终年成功财几日，旋亦堕坏良可悲。
传闻昔时大烹享，九牛合鼎羊豕随。
一取所实荐滋味，神啜不吐人食宜。
安知后世无所用，儿嚼不美还弃之。
古今万事皆若此，为尔绕树成嗟咨。
梦蝗
作者：王令
朝代：宋

至和改元之一年，有蝗不知自何来。朝飞蔽天不见日，若以万布筛尘灰。暮行啮地赤千顷，积叠数尺交相埋。树皮竹颠尽剥枯，况又草谷之根荄。一蝗百儿月两孕，渐恐高厚塞九垓。嘉禾美草不敢惜，却恐压地陷入海。万生未死饥饿间，支骸遂转蛟龙醢。群农聚哭天，血滴地烂皮。苍苍冥冥远复远，天闻不闻不可知。我时心知悲，堕泪注两目。发为疾蝗诗，愤扫百笔秃。一吟青天白日昏，两诵九原万鬼哭。私心直冀天耳闻，半夜起立三千读。上天未闻间，忽作遇蝗梦。梦蝗千万来我前，口似嚅嗫色似冤。初时吻角犹唧嗾，终遂大论如人间。问我子何愚，乃有疾我诗。我尔各生不相预，子何诗我盍陈之。我时愤且惊，噪舌生条枝。谓此腐秽馀，敢来为人讥。尔虽族党多，我谋久已就。方将诉天公，借我巨灵手。尽拔东南竹柏松，屈铁缠缚都为帚。扫尔纳海压以山，使尔万噍同一朽。尚敢托人言，议我诗可否。群蝗顾我嗟，不谓相望多。我欲为子言，幸子未易呶。我虽身为蝗，心颇通尔人。尔人相召呼，饮啜为主宾。宾饮啜釂百豆爵，主不加诟翻欢欣。此竟果有否，子盍来我陈。予应之曰然，此固人间礼。傧价迎召来，饮食固可喜。蝗曰子言然，予食何愧哉。我岂能自生，人自召我来啜食。借使我过甚，从而加诟尔亦乖。尝闻尔人中，贵贱等第殊。雍雍材能官，雅雅仁义儒。脱剥虎豹皮，借假尧舜趋。齿牙隐针锥，腹肠包虫蛆。开口有福威，颐指专赏诛。四海应呼吸，千里随卷舒。割剥赤子身，饮血肥皮肤。噬啖善人党，嚼口不肯吐。连床列竽笙，别屋连嫔姝。一身万椽家，一口千仓储。儿童袭公卿，奴婢联簪裾。犬豢羡膏粱，马厩馀绣涂。其次尔人间，兵皂倡优徒。子不父而父，妻不夫而夫。臣不君尔事，民不家尔居。目不识牛桑，手不亲犁锄。平时不把兵，皮革包矛殳。开口坐待食，万廪倾所须。家世不藏机，绘绣绵衣襦。高堂倾美酒，脔肉脍百鱼。良材琢梓楠，重屋擎空虚。贫者无室庐，父子各席居。贱者饿无食，妻子相对吁。贵贱虽云异，其类同一初。此固人食人，尔责反舍诸。我类蝗名目，所食况有馀。吴饥可食越，齐饿食鲁邾。吾害尚可逃，尔害死不除。而作疾我诗，子语得无迂。
梦蝗
作者：王令
朝代：宋

至和改元之一年，有蝗不知自何来。
朝飞蔽天不见日，若以万布筛尘灰。
暮行啮地赤千顷，积叠数尺交相埋。
树皮竹颠尽剥枯，况又草谷之根荄。
一蝗百儿月两孕，渐死高厚塞九垓。
嘉禾美草不敢惜，却恐压地陷入海。
万生未死饥饿间，支骸遂转蛟龙醢。
群农聚哭天，血滴地烂皮。
苍苍冥冥远复远，天闻不闻不可知。
我时心知悲，堕泪两目。
发为疾蝗诗，愤扫百笔秃。
一吟青天白日昏，两诵九原万鬼哭。
私心直冀天耳闻，半夜起立三千读。
上天未闻间，忽作遇蝗梦。
梦蝗千万来我前，口似嚅嗫色似冤。
初时吻角犹唧嗾，终遂大论如人间。
问我子何愚，乃有疾我诗。
我尔各生不相预，子何诗我盍陈之。
我时愤且惊，噪舌生条枝。
谓此腐秽余，敢来为人讥。
尔虽族党多，我谋久已就。
方将诉天公，借我巨灵手。
尽拔东南竹柏松，屈铁缠缚都为箒。
扫尔纳海压以山，使尔万噍同一朽。
尚敢托人言，议我诗可否。
群蝗顾我嗟，不谓相望多。
我欲为子言，幸子未易呶。
我虽身为蝗，心颇通尔人。
尔人相召呼，饮啜为主宾。
宾饮啜釂百豆爵，主不加诟翻欢欣。
此竟果有否，子盍来我陈。
予应之曰然，此固人间礼。
傧价迎召来，饮食固可喜。
蝗曰子言然，予食何愧哉。
我岂能自生，人自召我来啜食。
借使我过甚，从而加诟尔亦乖。
尝闻尔人中，贵贱等第殊。
雍雍材能官，雅雅仁义儒。
脱剥虎约皮，借假尧舜趋。
齿牙隐针锥，腹肠包虫蛆。
开口有福威，颐指专赏诛。
四海应呼吸，千里随卷舒。
割剥赤子身，饮血肥皮肤。
噬啖善人党，嚼口不肯吐。
连床列竽笙，别屋连嫔姝。
一身万椽家，一口千仓储。
儿童袭公卿，奴婢联簪裾。
犬豢羡膏粱，马厩余绣涂。
其次尔人间，兵皂倡优徒。
子不父而父，妻不夫而夫。
臣不君尔事，民不家尔居。
目不识牛桑，手不亲犁锄。
平时不把兵，皮革包矛殳。
开口坐待食，万廪倾所须。
家世不藏机，绘绣锦衣襦。
高堂倾美酒，脔肉脍百鱼。
良材琢梓楠，重屋擎空虚。
贫者无室庐，父子各席居。
贱者饿无食，妻子相对吁。
贵贱虽云异，其类同一初。
此固人食人，尔责反舍诸。
我类蝗名目，所食况有余。
吴饥可食越，齐饿食鲁邾。
吾害尚可逃，尔害死不除。
而作疾我诗，子语得无迂。
梦蝗
作者：王令
朝代：宋

至和改元之一年，有蝗不知自何来。
朝飞蔽天不见日，若以万布筛尘灰。
暮行嚙地赤千顷，积迭数尺交相埋。
树皮竹颠尽剥枯，况又草谷之根荄。
一蝗百儿月两孕，渐恐髙厚塞九垓。
嘉禾美草不敢惜，却恐压地陷入海。
万生未死饥饿间，支骸遂转蛟龙醢。
羣农聚哭天，血滴地烂皮。
苍苍冥冥远復远，天闻不闻不可知。
我时心知悲，堕泪注两目。
发为疾蝗诗，愤扫百笔秃。
一吟青天白日昏，两诵九原万鬼哭。
私心直冀天耳闻，半夜起立三千读。
上天未闻间，忽作遇蝗梦。
梦蝗千万来我前，口似嚅嗫色似冤。
初时吻角犹唧嗾，终遂大论如人间。
问我子何愚，乃有疾我诗。
我尔各生不相预，子何诗我盍陈之。
我时愤且惊，噪舌生条枝。
谓此腐秽余，敢来为人讥。
尔虽族党多，我谋久已就。
方将诉天公，借我巨灵手。
尽拔东南竹柏松，屈铁纒缚都为箒。
扫尔纳海压以山，使尔万噍同一朽。
尚敢託人言，议我诗可否。
羣蝗顾我嗟，不谓相望多。
我欲为子言，幸子未易呶。
我虽身为蝗，心颇通尔人。
尔人相召呼，饮啜为主宾。
宾饮啜釂百豆爵，主不加诟翻欢欣。
此竟果有否，子盍来我陈。
予应之曰然，此固人间礼。
傧价迎召来，饮食固可喜。
蝗曰子言然，予食何愧哉。
我岂能自生，人自召我来啜食。
借使我过甚，从而加诟尔亦乖。
尝闻尔人中，贵贱等第殊。
雍雍材能官，雅雅仁义儒。
脱剥虎豹皮，借假尧舜趋。
齿牙隐针锥，腹肠包虫蛆。
开口有福威，颐指专赏诛。
四海应呼吸，千里随卷舒。
割剥赤子身，饮血肥皮肤。
噬啖善人党，嚼口不肯吐。
连床列竽笙，别屋连嫔姝。
一身万椽家，一口千仓储。
儿童袭公卿，奴婢联簪裾。
犬豢羡膏粱，马廐余绣涂。
其次尔人间，兵皁倡优徒。
子不父而父，妻不夫而夫。
臣不君尔事，民不家尔居。
目不识牛桑，手不亲犂锄。
平时不把兵，皮革包矛殳。
开口坐待食，万廪倾所须。
家世不藏机，绘绣绵衣襦。
髙堂倾美酒，脔肉脍百鱼。
良材琢梓楠，重屋擎空虚。
贫者无室庐，父子各席居。
贱者饿无食，妻子相对吁。
贵贱虽云异，其类同一初。
此固人食人，尔责反舍诸。
我类蝗名目，所食况有余。
吴饥可食越，齐饿食鲁邾。
吾害尚可逃，尔害死不除。
而作疾我诗，子语得无迂。
楼上曲
作者：王令
朝代：宋

逆口不唱当时歌，当时笑声与曲和。
忍目不视当时字，当时字写当时意。
当时意断字空存，纵有前歌不忍闻。
楼凭西北栏干暖，病眼看天泪瘴昏。
望望行云迷笑电，晓梦依稀有时见。
双眉聚绿眼揉红，犹似临归别时面。
秋夜迟迟夜灯短，翠被孤眠不成暖。
旧时笑月不长圆，如今愁看月空满。
武陵几欲寻归路，桃花迷人不知步。
霜余芳草不成青，暮鸿飞入斜阳去。
楼上曲
作者：王令
朝代：宋

逆口不唱当时歌，当时笑声与曲和。忍目不视当时字，当时字写当时意。当时意断字空存，纵有前歌不忍闻。楼凭西北栏干暖，病眼看天泪瘴昏。望望行云迷笑电，晓梦依稀有时见。双眉聚绿眼揉红，犹似临归别时面。秋夜迟迟夜灯短，翠被孤眠不成暖。旧时笑月不长圆，如今愁看月空满。武陵几欲寻归路，桃花迷人不知步。霜馀芳草不成青，暮鸿飞入斜阳去。
楼上曲
作者：王令
朝代：宋

逆口不唱当时歌，当时笑声与曲和。忍目不视当时字，当时字写当时意。当时意断字空存，纵有前歌不忍闻。楼凭西北栏干暖，病眼看天泪瘴昏。望望行云迷笑电，晓梦依稀有时见。只眉聚绿眼揉红，犹似临归别时面。秋夜迟迟夜灯短，翠被孤眠不成暖。旧时笑月不长圆，如今愁看月空满。武陵几欲寻归路，桃花迷人不知步。霜余芳草不成青，暮鸿飞入斜阳去。
楼上望湖
作者：王令
朝代：宋

楼上人肠渴欲枯，楼前终日望平湖。无舟得往沧浪去，为问渔人得意无。
樓上曲
作者：王令
朝代：宋

逆口不唱當時歌，當時笑聲與曲和。
忍目不視當時字，當時字寫當時意。
當時意斷字空存，縱有前歌不忍聞。
樓憑西北欄干暖，病眼看天淚瘴昏。
望望行雲迷笑電，曉夢依稀有時見。
雙眉聚綠眼揉紅，猶似臨歸別時面。
秋夜遲遲夜燈短，翠被孤眠不成暖。
舊時笑月不長圓，如今愁看月空滿。
武陵幾欲尋歸路，桃花迷人不知步。
霜餘芳草不成青，暮鴻飛入斜陽去。
樓上望湖
作者：王令
朝代：宋

樓上人腸渴欲枯，樓前終日望平湖。
無舟得往滄浪去，爲問漁人得意無。
樗髙操
作者：王令
朝代：宋
体裁：琴操

崇崇北丘，其上有樗。远者以为梁，或者争以柱。就而睨之，曾无事于欂栌。呜呼木乎，期我于远者欤。
次韵介父冬日
作者：王令
朝代：宋

客夢愁生枕，雞號喜向晨。
朔風能動地，短日更随人。
宫柳看埋凍，江梅想漏春。
淹留歸未得，塵土暗烏巾。
次韵介父冬日
作者：王令
朝代：宋
体裁：五言律诗

客梦愁生枕，鸡号喜向晨。朔风能动地，短日更随人。宫柳看埋冻，江梅想漏春。淹留归未得，尘土暗乌巾。
次韵介甫冬日
作者：王令
朝代：宋

客梦愁生枕，鸡号喜向晨。朔风能动地，短日更随人。官柳看埋冻，江海想漏春。淹留归未得，尘土暗乌巾。
次韵介甫怀舒州山水见示之什
作者：王令
朝代：宋

皖上相逢昔少留，登楼隐几听鸣鸠。山峰行处今何在，溪水流乘此有不。就食四方甘不系，为生一世信长浮。共知局促京沙里，回首当时始觉羞。
次韵介甫怀舒州山水见示之什
作者：王令
朝代：宋

皖上相逢昔少留，登楼隐几听鸣鸠。
山峰行处今何在，溪水流乘此有不。
就食四方甘不繫，为生一世信长浮。
共知局促京沙裏，回首当时始觉差。
次韵介甫集禧池上咏鹅
作者：王令
朝代：宋
体裁：七言律诗

池上溶溶浮暖日，野鹅无数自相于。谋生迹与风波密，择地心将网弋疏。毛羽鲜明疑振鹭，声鸣和好似关雎。应怜豢养轻身者，只直羲之数纸书。
次韵介甫集禧池上咏鹅
作者：王令
朝代：宋

池上溶溶浮暖日，野鹅无数自相於。谋生迹与风波密，择地心将网弋疏。毛羽鲜明疑振鹭，声鸣和好似关雎。应怜豢养轻身者，只直义之数纸书。
次韵和人古松
作者：王令
朝代：宋

直枝难立鸟徘徊，地瘦根孤碍石回。山野不逢终更老，闾阎无用始为材。更无匠伯身尝过，只有幽人眼暂开。谁与东风记霜雪，争令平地肯栽培。
次韵和人古松
作者：王令
朝代：宋
体裁：七言律诗

直枝难立鸟徘徊，地瘦根孤碍石回。山野不逢终更老，闾阎无用始为材。更无匠伯身尝过，祗有幽人眼暂开。谁与东风记霜雪，争令平地肯栽培。
次韵和人古松
作者：王令
朝代：宋

直枝難立鳥徘徊，地瘦根孤礙石回。
山野不逢終更老，閭閻無用始爲材。
更無匠伯身嘗過，祗有幽人眼暫開。
誰與東風記霜雪，争令平地肯栽培。
次韵子权京口夜宿见寄
作者：王令
朝代：宋

寒江漠漠客帆稀，独泊扁舟望翠微。已泻绿醽聊自适，更邀白鸟共忘机。水闲海月寒初上，树尽秋城碧自围。嗟我相思邈千里，不来同此两忘归。
次韵子权京口夜宿见寄
作者：王令
朝代：宋
体裁：七言律诗

寒江漠漠客帆稀，独泊扁舟望翠微。巳泻绿醽聊自适，更邀白鸟共忘机。水闲海月寒初上，树尽秋城碧自围。嗟我相思邈千里，不来同此两忘归。
次韵子權京口夜宿見寄
作者：王令
朝代：宋

寒江漠漠客帆稀，獨泊扁舟望翠微。
巳瀉綠醽聊自適，更邀白鳥共忘機。
水閑海月寒初上，樹盡秋城碧自圍。
嗟我相思邈千里，不來同此兩忘歸。
次韵朱昌叔見贈
作者：王令
朝代：宋

雖無才學可人羣，偶有誠心與古親。
兹世幾人能永富，此身何恤不終貧。
生無簪綬身寧屈，死有詩書志尚伸。
自匪與君嘗素計，斯言何敢易謀人。
次韵朱昌叔见赠
作者：王令
朝代：宋

虽无才学可人羣，偶有诚心与古亲。
兹世几人能永富，此身何恤不终贫。
生无簪绶身宁屈，死有诗书志尚伸。
自匪与君尝素计，斯言何敢易谋人。
次韵朱昌叔见赠
作者：王令
朝代：宋
体裁：七言律诗

虽无才学可人群，偶有诚心与古亲。兹世几人能永富，此身何恤不终贫。生无簪绶身宁屈，死有诗书志尚伸。自匪与君尝素计，斯言何敢易谋人。
次韵满子权见寄
作者：王令
朝代：宋
体裁：七言律诗

当世雄图不可怀，退居蒿艾自沉埋。门无来足荆生道，病不能锄草上阶。自是直方违世易，况将疏懒合人乖。无由与子同樵种，回首平林浪可柴。
次韵滿子權見寄
作者：王令
朝代：宋

當世雄圖不可懷，退居蒿艾自沉埋。
門無來足荆生道，病不能鋤草上階。
自是直方違世易，况将疏懶合人乖。
無由與子同樵種，回首平林浪可柴。
次韵立之紅葉
作者：王令
朝代：宋

雨露三春少，風霜一夜多。
從來有根本，不怕下枝柯。
楚岸楓相屬，吳山橘與和。
秋居好相慰，醉色伴吾酡。
次韵立之红叶
作者：王令
朝代：宋
体裁：五言律诗

雨露三春少，风霜一夜多。从来有根本，不怕下枝柯。楚岸枫相属，吴山橘与和。秋居好相慰，醉色伴吾酡。
次韻介甫懷舒州山水見示之什
作者：王令
朝代：宋

皖上相逢昔少留，登樓隱几聽鳴鳩。
山峰行處今何在，溪水流乘此有不。
就食四方甘不繫，爲生一世信長浮。
共知局促京沙裏，回首當時始覺差。
次韻介甫集禧池上詠鵝
作者：王令
朝代：宋

池上溶溶浮暖日，野鵝無數自相於。
謀生跡與風波密，擇地心將網弋疏。
毛羽鮮明疑振鷺，聲鳴和好似關雎。
應憐豢養輕身者，只直羲之數紙書。
武侯
作者：王令
朝代：宋

三顧雖然志意深，出非由道此何心。
平時胸腹能多少，且與羣兒梁父吟。
武侯
作者：王令
朝代：宋

三顾虽然志意深，出非由道此何心。
平时胸腹能多少，且与羣儿梁父吟。
武侯
作者：王令
朝代：宋

三顾虽然志意深，出非由道此何心。平时胸腹能多少，且与群儿梁父吟。
歲暮呈王介甫平甫
作者：王令
朝代：宋

歲暮遠爲客，一身歸計深。
塵沙日翳翳，雨雪夜陰陰。
喜色開南信，悲懷動北琴。
感時須寂寞，何獨少陵心。
歲暮言懷呈諸友
作者：王令
朝代：宋

萬事無成只一吁，窮年况復嘆窮途。
功名未立頭先白，貧病相仍氣尚粗。
富貴早知皆有命，窮通料是不由吾。
會須開口随時笑，一曲長歌醉倒壺。
江上
作者：王令
朝代：宋

浩渺烟波不可名，我來閑自濯塵纓。
久思滄海收身去，安得長舟破浪行。
天濶水雲連黯淡，日間鷗鷺自飛鳴。
屈平死後漁人盡，後世憑誰論濁清。
江上
作者：王令
朝代：宋

浩渺烟波不可名，我来闲自渥尘缨。久思沧海收身去，安得长舟破浪行。天阔水云连黯淡，日闲鸥鹭自飞鸣。屈平死後渔人尽，後世凭谁论浊清。
江上
作者：王令
朝代：宋
体裁：七言律诗

浩渺烟波不可名，我来闲自濯尘缨。久思沧海收身去，安得长舟破浪行。天阔水云连黯淡，日间鸥鹭自飞鸣。屈平死后渔人尽，后世凭谁论浊清。
江上
作者：王令
朝代：宋

羃羃江城沒遠烟，暮雲歸族忽相連。
春江流水出天外，晚渡歸舟下日邊。
杏蕚春深翻淺纈，柳花風遠曳晴綿。
無錢買得江頭樹，輸與漁人繫釣船。
江上
作者：王令
朝代：宋

羃羃江城没远烟，暮云归族忽相连。春江流水出天外，晚渡归舟下日边。杏萼春深翻浅缬，柳花风远曳晴绵。无钱买得江头树，输与渔人系钓船。
江上
作者：王令
朝代：宋

羃羃江城没远烟，暮云归族忽相连。
春江流水出天外，晚渡归舟下日边。
杏蕚春深翻浅缬，柳花风远曳晴绵。
无钱买得江头树，输与渔人繫钓船。
江上四首
作者：王令
朝代：宋

风吹平江起长澜，野客坐啸酒在颜。兴来就上南山观。固应散发游更好，何用美质加弊冠。梦载十舟胜一钩，曳缗万里悬十牛。饱食身至东海投。还踞秦山待鱼食，所得果可餔九州。山头斫竹下作竿，系钩沉水坐岸观。饵微水浊鱼不干。栖迟终日或有得，归去犹可妻子欢。江头风平可照水，衣冠面目略相似。与我同笑固相喜。何用妄携客子来，不可与语祗相视。
江上四首·其一
作者：王令
朝代：宋

風吹平江起長瀾，野客坐嘯酒在顔。
興来就上南山觀。
固應散髮游更好，何用美質加弊冠。
江上四首·其一
作者：王令
朝代：宋
体裁：古风

风吹平江起长澜，野客坐啸酒在颜。兴来就上南山观。固应散发游更好，何用美质加弊冠。
江上四首·其一
作者：王令
朝代：宋

风吹平江起长澜，野客坐啸酒在颜。
兴来就上南山观。
固应散髮游更好，何用美质加弊冠。
江上四首·其三
作者：王令
朝代：宋

山头斫竹下作竿，系钩沉水坐岸观。饵微水浊鱼不干。栖迟终日或有得，归去犹可妻子欢。
江上四首·其三
作者：王令
朝代：宋

山头斫竹下作竿，繫鈎沉水坐岸观。
饵微水浊鱼不干。
栖迟终日或有得，归去犹可妻子欢。
江上四首·其三
作者：王令
朝代：宋

山頭斫竹下作竿，繫鈎沉水坐岸觀。
餌微水濁魚不干。
棲遲終日或有得，歸去猶可妻子歡。
江上四首·其二
作者：王令
朝代：宋

夢載十舟勝一鈎，曳緡萬里懸十牛。
飽食身至東海投。
還踞秦山待魚食，所得果可餔九州。
江上四首·其二
作者：王令
朝代：宋

梦载十舟胜一鈎，曳缗万里悬十牛。
饱食身至东海投。
还踞秦山待鱼食，所得果可餔九州。
江上四首·其二
作者：王令
朝代：宋

梦载十舟胜一钩，曳缗万里悬十牛。饱食身至东海投。还踞秦山待鱼食，所得果可餔九州。
江上四首·其四
作者：王令
朝代：宋
体裁：古风

江头风平可照水，衣冠面目略相似。与我同笑固相喜。何用妄携客子来，不可与语祗相视。
江上四首·其四
作者：王令
朝代：宋

江頭風平可照水，衣冠面目略相似。
與我同笑固相喜。
何用妄携客子来，不可與語祗相視。
江上词·其三
作者：王令
朝代：宋
体裁：古风

江之水兮东流，沿湍流兮望归舟。舟来归兮何时，步芳洲兮濯足，陟南山兮采薇。江风波兮日暮，望夫人兮未来。
江城
作者：王令
朝代：宋

江城酒熟賤賣醉，江人提魚不到市。
半道得錢相和歌，翁倒子扶相枕睡。
江南山髙不見天，江北水遠無復地。
馬驚堕崖舟覆波，可惜行人死聲利。
江城
作者：王令
朝代：宋
体裁：古风

江城酒熟贱卖醉，江人提鱼不到市。半道得钱相和歌，翁倒子扶相枕睡。江南山高不见天，江北水远无复地。马惊堕崖舟覆波，可惜行人死声利。
江城
作者：王令
朝代：宋

江城酒熟贱卖醉，江人提鱼不到市。
半道得钱相和歌，翁倒子扶相枕睡。
江南山髙不见天，江北水远无復地。
马惊堕崖舟覆波，可惜行人死声利。
泰伯庙
作者：王令
朝代：宋
体裁：五言绝句

古庙郁崔嵬，朱门傃道开。今人不为让，间或乞灵来。
泰伯庙
作者：王令
朝代：宋

古庙鬰崔嵬，朱门傃道开。
今人不为让，间或乞灵来。
泰伯廟
作者：王令
朝代：宋

古廟鬰崔嵬，朱門傃道開。
今人不爲讓，間或乞靈來。
洗竹
作者：王令
朝代：宋

去年春笋密相扶，洗去心图翠色疏。高节欲令人尽见，枉枝何惜手亲除。临川常可持为钓，待凤犹能饱有余。须看月明风劲夜，寒声薄影满茅居。
洗竹
作者：王令
朝代：宋

去年春笋密相扶，洗去心图翠色疏。高节欲令人尽见，枉枝何惜手亲除。临川常可持为钓，待凤犹能饱有馀。须看月明风劲夜，寒声薄影满茅居。
洗竹
作者：王令
朝代：宋

去年春笋密相扶，洗去心图翠色疏。
髙节欲令人尽见，枉枝何惜手亲除。
临川常可持为钓，待凤犹能饱有余。
须看月明风劲夜，寒声薄影满茅居。
洗竹
作者：王令
朝代：宋

去年春笋密相扶，洗去心圖翠色疏。
髙節欲令人盡見，枉枝何惜手親除。
臨川常可持爲釣，待鳳猶能飽有餘。
須看月明風勁夜，寒聲薄影滿茅居。
渰渰
作者：王令
朝代：宋

渰渰輕雲弄落暉，壞簷巢滿燕来歸。
小園桃李東風後，却看楊花自在飛。
渰渰
作者：王令
朝代：宋
体裁：七言绝句

渰渰轻云弄落晖，坏檐巢满燕来归。小园桃李东风后，却看杨花自在飞。
游江阴寿宁寺
作者：王令
朝代：宋

寥萧枝上风，蜩蛰以秋告。黯叆道旁树，荫绿凉可冒。况承积阴馀，急雨荡晴昊。初凉逞新威，宿暑惩旧躁。漫漫出门路，踽踽可谁造。江声汹西奔，海远剧东到。中间可行望，洗涤去尘抱。况于林阜间，古屋架晴燥。蚊虻稍敛收，轩户可淹傲。惜乎余独游，不可携所好。踟蹰伫归步，风作冷相劳。
游江阴寿宁寺
作者：王令
朝代：宋

寥萧枝上风，蜩蛰以秋告。黯靉道旁树，荫绿凉可冒。况承积阴余，急雨荡晴昊。初凉逞新威，宿暑惩旧躁。漫漫出门路，蝺蝺可谁造。江声汹西奔，海远刻东到。中间可行望，洗涤去尘抱。况於林阜间，古屋架晴燥。蚊虻稍敛收，轩户可淹傲。惜乎余独游，不可携所好。踟蹰竚归步，风作冷相劳。
游江阴寿寜寺
作者：王令
朝代：宋

寥萧枝上风，蜩蛰以秋告。
黯叆道旁树，荫绿凉可冐。
况承积阴余，急雨荡晴昊。
初凉逞新威，宿暑惩旧躁。
漫漫出门路，踽踽可谁造。
江声汹西奔，海远剧东到。
中间可行望，洗涤去尘抱。
况于林阜间，古屋架晴燥。
蚊蝱稍敛收，轩户可淹傲。
惜乎余独游，不可擕所好。
踟蹰竚归步，风作冷相劳。
游江陰壽寜寺
作者：王令
朝代：宋

寥蕭枝上風，蜩蟄以秋告。
黯靉道旁樹，蔭綠凉可冐。
况承積陰餘，急雨蕩晴昊。
初凉逞新威，宿暑懲舊躁。
漫漫出門路，踽踽可誰造。
江聲洶西奔，海遠劇東到。
中間可行望，洗滌去塵抱。
况於林阜間，古屋架晴燥。
蚊蝱稍歛收，軒户可淹傲。
惜乎余獨游，不可擕所好。
踟蹰竚歸步，風作冷相勞。
溪上
作者：王令
朝代：宋

溪上清涟树老苍，行穿溪树踏青阳。溪深树密无人处，只有幽花度水香。
溪上
作者：王令
朝代：宋
体裁：七言绝句

溪上清涟树老苍，行穿溪树踏青阳。溪深树密无人处，祗有幽花度水香。
溪上
作者：王令
朝代：宋

溪上清漣樹老蒼，行穿溪樹踏青陽。
溪深樹密無人處，祗有幽花度水香。
烏鴟
作者：王令
朝代：宋

雄烏無空衝，雌烏無定飛。
一巢不易成，兩口千柴枝。
已髙懼風顛，已下憂人窺。
欲集更自翔，既安復重移。
烏巢又生烏，復哺猶可期。
鴟梟亦有巢，母死子後飛。
嗚呼造物者，於此竟誰尸。
燕答
作者：王令
朝代：宋

春日楼台暖气低，东风无主自东西。寻常帘幕有多少，何处画梁无燕泥。
燕答
作者：王令
朝代：宋

春日楼台暖气低，东风无主自东西。
寻常帘幙有多少，何处画梁无燕泥。
燕答
作者：王令
朝代：宋

春日樓臺暖氣低，東風無主自東西。
尋常簾幙有多少，何處畫梁無燕泥。
猛虎
作者：王令
朝代：宋

猛虎出白日，其欲未易量。人人有怒心，常惧不敢戕。壮士独何者，忿气裂怒肠。脱身拔剑去，奋跃如惊翔。虽挟必胜术，岂无邂逅伤。虎不食壮士，壮士自虎当。意贪众人完，岂暇为躯防。虎死众人惠，虎存忧一乡。果哉彼丈夫，赖有一剑将。使其无所操，未免伏道旁。有剑不刺虎，为谋信非臧。无剑徒虎争，虽勇适为狂。利剑亦可嗟，人有我独亡。日暮南山阿，直道何可望。一虎固已尔，况复千豺狼。
猛虎
作者：王令
朝代：宋

猛虎出白日，其欲未易量。
人人有怒心，常惧不敢戕。
壮士独何者，忿气裂怒肠。
脱身拔剑去，奋跃如惊翔。
虽挟必胜术，岂无邂逅伤。
虎不食壮士，壮士自虎当。
意贪众人完，岂暇为躯防。
虎死众人惠，虎存忧一乡。
果哉彼丈夫，赖有一剑将。
使其无所操，未免伏道旁。
有剑不刺虎，为谋信非臧。
无剑徒虎争，虽勇适为狂。
利剑亦可嗟，人有我独亡。
日暮南山阿，直道何可望。
一虎固已尔，况復千豺狼。
猛虎
作者：王令
朝代：宋

猛虎出白日，其欲未易量。
人人有怒心，常懼不敢戕。
壯士獨何者，忿氣裂怒腸。
脱身拔劍去，奮躍如驚翔。
雖挟必勝術，豈無邂逅傷。
虎不食壯士，壯士自虎當。
意貪衆人完，豈暇爲軀防。
虎死衆人惠，虎存憂一鄉。
果哉彼丈夫，賴有一劍將。
使其無所操，未免伏道旁。
有劍不刺虎，爲謀信非臧。
無劍徒虎爭，雖勇適爲狂。
利劍亦可嗟，人有我獨亡。
日暮南山阿，直道何可望。
一虎固已爾，况復千豺狼。
琴二首
作者：王令
朝代：宋

古风寥落欲何寻，常记南风素意深。闻说五弦弦不断，欲于何处借人琴。不独区区操缦间，要期追逐古风还。吾民有愠何当解，学得南风不敢弹。
琴二首·其一
作者：王令
朝代：宋

古風寥落欲何尋，常記南風素意深。
聞說五弦弦不斷，欲于何處借人琴。
琴二首·其一
作者：王令
朝代：宋
体裁：七言绝句

古风寥落欲何寻，常记南风素意深。闻说五弦弦不断，欲于何处借人琴。
琴二首·其二
作者：王令
朝代：宋
体裁：七言绝句

不独区区操缦间，要期追逐古风还。吾民有愠何当解，学得南风不敢弹。
琴二首·其二
作者：王令
朝代：宋

不獨區區操縵間，要期追逐古風還。
吾民有愠何當解，學得南風不敢彈。
琼花
作者：王令
朝代：宋

无双亭下枝，密密复稀稀。蚌碎珠骈出，须牵蝶合围。会须珍作宝，常恐散成飞。况是东风后，游人莫易归。
琼花
作者：王令
朝代：宋

无双亭下枝，密密复稀稀。
蚌碎珠骈出，须牵蝶合围。
会须珍作宝，常恐散成飞。
况是东风後，游人莫易归。
琼花
作者：王令
朝代：宋

无双亭下枝，密密復稀稀。
蚌碎珠骈出，鬚牵蝶合围。
会须珍作宝，常恐散成飞。
况是东风后，游人莫易归。
瓊花
作者：王令
朝代：宋

無雙亭下枝，密密復稀稀。
蚌碎珠駢出，鬚牽蝶合圍。
會須珍作寶，常恐散成飛。
况是東風後，游人莫易歸。
甫里
作者：王令
朝代：宋

甫里先生得古風，放身全入隐淪中。
足磨漢榻星辰動，筆挫吳天物象空。
往事欲尋人寂寂，舊田安在雨濛濛。
當時引重髙才者，誰是曾來一畝宫。
甫里
作者：王令
朝代：宋

甫里先生得古风，放身全入隐沦中。足磨汉榻星辰动，笔挫吴天物象空。往事欲寻人寂寂，旧田安在雨濛濛。当时引重高才者，谁是曾来一亩宫。
甫里
作者：王令
朝代：宋

甫里先生得古风，放身全入隐沦中。足磨汉榻星辰动，笔挫吴天物象空。往事欲寻人寂寂，旧田安在雨蒙蒙。当时引重高才者，谁是曾来一亩宫。
甫里
作者：王令
朝代：宋

甫里先生得古风，放身全入隐沦中。
足磨汉榻星辰动，笔挫吴天物象空。
往事欲寻人寂寂，旧田安在雨蒙蒙。
当时引重髙才者，谁是曾来一亩宫。
甲午雪
作者：王令
朝代：宋

平居汩汩喜自堕，万事过目不省窥。一年南北两见雪，未始把笔成一诗。朝看气象浩茫昧，夜归瞑想通幽疑。梦乘虚空谒帝所，玞礩象柱承琼榱。坦涂壁垩相照射，鹤扇亏蔽狐腋帷。帝旁鲜鲜舞万女，宝绡雅冶吹裳衣。累蠙贯瑀错组佩，斥弃朱黛素两眉。撩搔王母戏华发，袒脱姑射争肤肌。提珰掷珥互投报，顾我尘垢加笑讥。其傍临临立万鬼，帝所宠与借色辞。密呵细纻赐裘舄，笑齿发露寒差差。诸神敛避不敢望，弃唾堕落成珠玑。朝欢嚱怡弃烟霞，暮慨吁吸成云霏。互偷天帑购党与，散布万珏分千圭。纨罗练縠不计数，逆取倒曳交横披。鞭驱巨灵劫夸父，挥斧解系关星机。东观豗颓堕壁角，南顾秃鬝亡斗箕。其他杂冗莫分辨，徒见漫乱如箩筛。雷公争前泣诉帝，至此岂可无省知。愿分羽卫敕天讨，助以积雹千山齐。金神拥遏按行道，后乘驾以万玉蜺。宝刀联翻夹铁盾，玉戟钩子横珠旗。天风萧萧吹缟素，贝甲合阵穷天围。磨砮插羽注万矢，强弩竞发相联飞。奸穷诈极不保守，引组自缚相连归。累俘奏恺闯天陛，越雉拔羽按舞仪。帝呼祝融付焚弃，散灰下地无留遗。徵朋索党计轻重，斩戮屏翳囚风师。扶桑瞳瞳露轩豁，日御复反天衢驰。觉来四顾骇皓白，心与恍惚争是非。冬雷无声电不照，疑亦众鬼乘其私。天高地下非所职，且可把酒无嗟咨。
甲午雪
作者：王令
朝代：宋

平居汩汩喜自堕，万事过目不省窥。一年南北两见雪，未始把笔成一诗。朝看气象浩茫昧，夜归瞑想通幽疑。梦乘虚空谒帝所，砆礩象柱承琼榱。坦涂壁垩相照射，鹤扇亏蔽狐腋帷。帝旁鲜鲜舞万女，宝绡雅冶吹裳衣。累蠙贯瑀错组佩，斥弃朱黛素两眉。撩搔王母戏华发，袒脱姑射争肤肌。提璫掷珥互投报，顾我尘垢加笑讥。其傍临临立万鬼，帝所宠与借色辞。密叮细紵赐裘舄，笑齿发露寒差差。诸神敛避不敢望，弃唾堕落成珠玑。朝懽唏怡弃烟霞，暮慨吁吸成云霏。互偷天帑购党与，散布万珏分千珪。纨罗练縠不计数，逆取倒曳交横披。鞭驱巨灵劫夸父，挥斧解系关星机。东观豗颓堕壁角，南顾秃鬝亡斗箕。其他杂冗莫分辨，徒见漫乱如箩筛。雷公争前泣诉帝，至此岂可无省知。愿分羽卫勑天讨，助以积雹千山齐。金神拥遏按行道，後乘驾以万玉蜺。实分联翻夹铁盾，玉戟钩孑横珠旗。天风萧萧吹缟素，贝甲合阵穷天围。磨砮插羽注万矢，强弩竞发相联飞。奸穷诈极不保守，引组自缚相连归。累俘奏凯闯天陛，越雉拔羽按舞仪。帝呼祝融付焚弃，散灰下地无留遗。徵朋索党计轻重，斩戮屏翳囚风师。扶桑曈曈露轩豁，日御复反天衢驰。觉来四顾骇皓白，心与恍惚争是非。冬雷无声电不照，疑亦众鬼乘其私。天高地下非所职，且可把酒无嗟咨。
甲午雪
作者：王令
朝代：宋

平居汩汩喜自堕，万事过目不省窥。
一年南北两见雪，未始把笔成一诗。
朝看气象浩茫昧，夜归瞑想通幽疑。
梦乘虚空谒帝所，砆礩象柱承琼榱。
坦涂壁垩相照射，鹤扇亏蔽狐腋帷。
帝旁鲜鲜舞万女，宝绡雅冶吹裳衣。
纍蠙贯瑀错组佩，斥弃朱黛素两眉。
撩搔王母戏华髪，袒脱姑射争肤肌。
提珰掷珥互投报，顾我尘垢加笑讥。
其傍临临立万鬼，帝所宠与借色辞。
密呵细纻赐裘舄，笑齿发露寒差差。
诸神敛避不敢望，弃唾堕落成珠玑。
朝懽嚱怡弃烟霞，暮慨吁吸成云霏。
互偷天帑购党与，散布万珏分千珪。
纨罗练縠不计数，逆取倒曳交横披。
鞭驱巨灵刦夸父，挥斧解繫关星机。
东观豗颓堕壁角，南顾秃鬝亡斗箕。
其他杂冗莫分辨，徒见漫乱如箩筛。
雷公争前泣诉帝，至此岂可无省知。
愿分羽卫勑天讨，助以积雹千山齐。
金神拥遏按行道，后乘驾以万玉蜺。
宝刀联翻夹鐡盾，玉戟鈎子横珠旗。
天风萧萧吹缟素，贝甲合阵穷天围。
磨砮插羽注万矢，强弩竞发相联飞。
奸穷诈极不保守，引组自缚相连归。
纍俘奏恺闯天陛，越雉拔羽按舞仪。
帝呼祝融付焚弃，散灰下地无留遗。
徴朋索党计轻重，斩戮屏翳囚风师。
扶桑瞳瞳露轩豁，日御復反天衢驰。
觉来四顾骇皓白，心与恍惚争是非。
冬雷无声电不照，疑亦众鬼乘其私。
天髙地下非所职，且可把酒无嗟咨。
甲午雪
作者：王令
朝代：宋

平居汩汩喜自墮，萬事過目不省窺。
一年南北兩見雪，未始把筆成一詩。
朝看氣象浩茫昧，夜歸瞑想通幽疑。
夢乘虛空謁帝所，砆礩象柱承瓊榱。
坦塗壁堊相照射，鶴扇虧蔽狐腋帷。
帝旁鮮鮮舞萬女，寶綃雅冶吹裳衣。
纍蠙貫瑀錯組佩，斥棄朱黛素兩眉。
撩搔王母戯華髪，袒脱姑射爭膚肌。
提璫擲珥互投報，顧我塵垢加笑譏。
其傍臨臨立萬鬼，帝所寵與借色辭。
密呵細紵賜裘舄，笑齒發露寒差差。
諸神斂避不敢望，棄唾墮落成珠璣。
朝懽嚱怡棄烟霞，暮慨吁吸成雲霏。
互偷天帑購黨與，散布萬玨分千珪。
紈羅練縠不計數，逆取倒曳交横披。
鞭驅巨靈刦夸父，揮斧解繫關星機。
東觀豗頹墮壁角，南顧秃鬝亡斗箕。
其他雜冗莫分辨，徒見漫亂如籮篩。
雷公爭前泣訴帝，至此豈可無省知。
願分羽衛勑天討，助以積雹千山齊。
金神擁遏按行道，後乘駕以萬玉蜺。
寶刀聯翻夹鐡盾，玉戟鈎子横珠旗。
天風蕭蕭吹縞素，貝甲合陣窮天圍。
磨砮插羽注萬矢，强弩競發相聯飛。
奸窮詐極不保守，引組自縛相連歸。
纍俘奏愷闖天陛，越雉拔羽按舞儀。
帝呼祝融付焚棄，散灰下地無留遺。
徴朋索黨計輕重，斬戮屏翳囚風師。
扶桑瞳瞳露軒豁，日御復反天衢馳。
覺来四顧駭皓白，心與恍惚爭是非。
冬雷無聲電不照，疑亦衆鬼乘其私。
天髙地下非所職，且可把酒無嗟咨。
病中
作者：王令
朝代：宋

十日身无一日宁，病源知向百忧生。
寒侵骐骥应方瘦，蠧满楩楠岂易荣。
小阁昼闲书帙乱，画堂风静药罗声。
北山扶杖终归去，寄语嵒猿莫晓惊。
病中
作者：王令
朝代：宋

十日身无一日宁，病源知向百忧生。寒侵骐骥应方瘦，蠹满楩楠岂易荣。小合昼闲书帙乱，画堂风静药罗声。北山扶杖终归去，寄语岩猿莫晓惊。
病中
作者：王令
朝代：宋

十日身无一日宁，病源知向百忧生。寒侵骐骥应方瘦，蠹满楩楠岂易荣。小阁昼闲书帙乱，画堂风静药罗声。北山扶杖终归去，寄语岩猿莫晓惊。
病中
作者：王令
朝代：宋

十日身無一日寧，病源知向百憂生。
寒侵騏驥應方瘦，蠧滿楩楠豈易榮。
小閣晝閑書帙亂，畫堂風静藥羅聲。
北山扶杖終歸去，寄語嵒猿莫曉驚。
病起聞說貪山頗有泉石遠不能遊
作者：王令
朝代：宋

一病百志墮，起逢秋物闌。
力弱未勝行，厭聞客言山。
言山多在遠，雖近尚莫攀。
拏深吾無舟，逐陸誰借鞍。
不如無所聞，收心就恬安。
南軒頗扶疏，古木髙四觀。
不知秋葉疏，但怪朝影斑。
羸軀便偃側，籍有藁與莞。
仰攀孤雲高，卧見飛鳥還。
苟此且自適，何能謀所艱。
病起闻说贪山颇有泉石远不能游
作者：王令
朝代：宋

一病百志堕，起逢秋物阑。力弱未胜行，厌闻客言山。言山多在远，虽近尚莫攀。拏深吾无舟，逐陆谁借鞍。不如无所闻，收心就恬安。南轩颇扶疏，古木高四观。不知秋叶疏，但怪朝影斑。羸躯便偃侧，藉有藁与莞。仰攀孤云高，卧见飞鸟褱。苟此且自适，何能谋所艰。
病起闻说贪山颇有泉石远不能游
作者：王令
朝代：宋

一病百志堕，起逢秋物阑。
力弱未胜行，厌闻客言山。
言山多在远，虽近尚莫攀。
拏深吾无舟，逐陆谁借鞍。
不如无所闻，收心就恬安。
南轩颇扶疏，古木髙四观。
不知秋叶疏，但怪朝影斑。
羸躯便偃侧，籍有藁与莞。
仰攀孤云高，卧见飞鸟还。
苟此且自适，何能谋所艰。
病起闻说贪山颇有泉石远不能游
作者：王令
朝代：宋

一病百志堕，起逢秋物阑。力弱未胜行，厌闻客言山。言山多在远，虽近尚莫攀。拿深吾无舟，逐陆谁借鞍。不如无所闻，收心就恬安。南轩颇扶疏，古木高四观。不知秋叶疏，但怪朝影斑。羸躯便偃侧，籍有藁与莞。仰攀孤云高，卧见飞鸟还。苟此且自适，何能谋所艰。
登城
作者：王令
朝代：宋

病來萬事懶自宜，髙城有樓閑登躋。
來期清風脱日熱，坐厭遠日看天低。
閑郊草樹漫蒙昧，落日燕雀争依棲。
臨風一嘆人不會，直氣飛去添虹霓。
登城
作者：王令
朝代：宋
体裁：古风

病来万事懒自宜，高城有楼闲登跻。来期清风脱日热，坐厌远日看天低。闲郊草树漫蒙昧，落日燕雀争依栖。临风一叹人不会，直气飞去添虹霓。
登城
作者：王令
朝代：宋

病来万事懒自宜，髙城有楼闲登跻。
来期清风脱日热，坐厌远日看天低。
闲郊草树漫蒙昧，落日燕雀争依栖。
临风一嘆人不会，直气飞去添虹霓。
登瓜州迎波亭
作者：王令
朝代：宋

海面清風萬里寛，偶來知已脫塵關。
自嗟客世無虛日，却被斜陽占盡山。
海鳥不來青嶂静，漁師歸去暮江閑。
從來雲水有期約，直待功成是厚顔。
登瓜州迎波亭
作者：王令
朝代：宋

海面清风万里宽，偶来知已脱尘关。自嗟客世无虚日，却被斜阳占尽山。海鸟不来青嶂静，渔师归去暮江闲。从来云水有期约，直待功成是厚颜。
登瓜州迎波亭
作者：王令
朝代：宋

海面清风万里宽，偶来知已脱尘关。自嗟客世无虚日，却被斜阳占尽山。海鸟不来青蟑静，渔师归去暮江闲。从来云水有期约，直待功成是厚颜。
登瓜州迎波亭
作者：王令
朝代：宋

海面清风万里寛，偶来知已脱尘关。
自嗟客世无虚日，却被斜阳占尽山。
海鸟不来青嶂静，渔师归去暮江闲。
从来云水有期约，直待功成是厚颜。
登甘露寺閣
作者：王令
朝代：宋

忽忽勞生歲月催，時偷髙跡出浮埃。
風沾草樹紅朝動，春入川源綠夜回。
欲出壮懷臨八極，可無樽酒到髙臺。
江山不與人相語，似待忘言野客來。
登甘露寺阁
作者：王令
朝代：宋
体裁：七言律诗

忽忽劳生岁月催，时偷高迹出浮埃。风沾草树红朝动，春入川源绿夜回。欲出壮怀临八极，可无樽酒到高台。江山不与人相语，似待忘言野客来。
登甘露寺阁
作者：王令
朝代：宋

忽忽劳生岁月催，时偷髙迹出浮埃。
风沾草树红朝动，春入川源绿夜回。
欲出壮怀临八极，可无樽酒到髙台。
江山不与人相语，似待忘言野客来。
登郡楼
作者：王令
朝代：宋

江城朝雨湿晴烟，楼上风帆送去船。苟得息肩闲几月，时来开口笑山川。田园啼鸟三春月，江海扁舟万里天。何计脱身来此老，青山白发两忘年。
登郡楼
作者：王令
朝代：宋

江城朝雨湿晴烟，楼上风帆送去船。苟得息肩闲岁月，时来开口笑山川。田园啼鸟三春月，江海扁舟万里天。何计脱身来此老，青山白发两忘年。
登郡楼
作者：王令
朝代：宋

江城朝雨湿晴烟，楼上风帆送去船。
苟得息肩闲岁月，时来开口笑山川。
田园啼鸟三春月，江海扁舟万里天。
何计脱身来此老，青山白髪两忘年。
登郡樓
作者：王令
朝代：宋

江城朝雨濕晴烟，樓上風帆送去船。
苟得息肩閑歲月，時來開口笑山川。
田園啼鳥三春月，江海扁舟萬里天。
何計脫身來此老，青山白髪兩忘年。
白雞冠花
作者：王令
朝代：宋

如飛如舞對瑶臺，一頂春雲若剪裁。
誰爲移根蓂莢畔，玉雞應爲太平來。
白鸡冠花
作者：王令
朝代：宋
体裁：七言绝句

如飞如舞对瑶台，一顶春云若剪裁。谁为移根蓂荚畔，玉鸡应为太平来。
短謡
作者：王令
朝代：宋

窗中灯冷晕重绿，窗前西风叶相逐。
晓霜披瓦月上轩，枕梦不成鴈声续。
拂衣起步行绕壁，万虑无成泪沾臆。
铁房老剑涩不青，闪繫八柱不可索。
白昼出门归路迷，冬日易夜还空归。
人将豪杰视如草，天困英雄未与时。
长鲸滞斩海波揺，塞甲不卷边尘嚣。
吾徒顦顇乃如此，安得长喙呼重霄。
短謡
作者：王令
朝代：宋

窗中燈冷暈重綠，窗前西風葉相逐。
曉霜披瓦月上軒，枕夢不成鴈聲續。
拂衣起步行繞壁，萬慮無成淚沾臆。
鉄房老劍澁不青，閃繫八柱不可索。
白晝出門歸路迷，冬日易夜還空歸。
人將豪傑視如草，天困英雄未與時。
長鯨滯斬海波揺，塞甲不卷邊塵囂。
吾徒顦顇乃如此，安得長喙呼重霄。
短谣
作者：王令
朝代：宋

窗中灯冷晕重绿，窗前西风叶相逐。晓霜披瓦月上轩，枕梦不成雁声续。拂衣起步行绕壁，万虑无成泪沾臆。铁房老剑涩不青，闪系八柱不可索。白昼出门归路迷，冬日易夜还空归。人将豪杰视如草，天困英雄未与时。长鲸滞斩海波摇，塞甲不卷边尘嚣。吾徒憔悴乃如此，安得长喙呼重霄。
短谣
作者：王令
朝代：宋

窗中灯冷晖重绿，窗前西风叶相逐。晓霜披瓦月上轩，枕梦不成雁声续。拂衣起步行绕壁，万虑无成泪沾臆。铁房老剑涩不青，闪系入柱不可索。白昼出门归路迷，冬日易夜还空归。人将豪杰视如草，天困英雄未与时。长鲸滞斩海波摇，塞甲不卷边尘嚣。吾徒憔悴乃如此，安得长喙呼重霄。
离高邮答谢朱元弼兼简崔伯易
作者：王令
朝代：宋

昔来何悠悠，今去亦泛泛。
岂自果进退，姑且便饮啖。
三代今去辽，士食久已滥。
徒死不为义，可无苟石担。
平生堕百为，且就投铅椠。
束身入世程，开口就人叹。
怒喜有失得，眉睫烦窥瞰。
野鸟或在笼，山猿有终槛。
能安此为命，虽失亦何憾。
予尝勇自明，磨古得前监。
抱关贤所容，较猎圣或暂。
庶未负初学，尚为神所监。
予行人之嗟，我笑不为颔。
子独辱所厚，以诗系归缆。
命和始自书，狂言庶非儳。
离高邮答谢朱元弼兼简崔伯易
作者：王令
朝代：宋

昔来何悠悠，今去亦泛泛。岂自果进退，姑且便饮啖。三代今去辽，士食久已滥。徒死不为义，可无苟石担。平生堕百为，且就投铅椠。束身入世程，开口就人歉。怒喜有失得，眉睫烦窥瞰。野鸟或在笼，山猿有终槛。能安此为命，虽失亦何憾。予尝勇自明，磨古得前鉴。抱关贤所容，较猎圣或暂。庶未负初学，尚为神所监。予行人之嗟，我笑不为颔。子独辱所厚，以诗系归缆。命和始自书，狂言庶非儳。
离髙邮答谢朱元弼兼简崔伯易
作者：王令
朝代：宋

昔来何悠悠，今去亦泛泛。
岂自果进退，姑且便饮啖。
三代今去辽，士食久已滥。
徒死不为义，可无苟石担。
平生堕百为，且就投鈆椠。
束身入世程，开口就人叹。
怒喜有失得，眉睫烦窥瞰。
野鸟或在笼，山猿有终槛。
能安此为命，虽失亦何憾。
予尝勇自明，磨古得前鑑。
抱关贤所容，较猎圣或暂。
庶未负初学，尚为神所监。
予行人之嗟，我笑不为颔。
子独辱所厚，以诗繫归缆。
命和始自书，狂言庶非儳。
秋兴
作者：王令
朝代：宋

秋风吹人有高兴，醉怀感物伤盛衰。秋来纵得蒿艾死，岁晚已非兰蕙时。哀歌不入俗耳听，大笑自与万古期。长鸿冥冥尔飞好，虽有缯缴安所施。
秋兴
作者：王令
朝代：宋

秋风吹人有髙兴，醉怀感物伤盛衰。
秋来纵得蒿艾死，岁晚已非兰蕙时。
哀歌不入俗耳听，大笑自与万古期。
长鸿冥冥尔飞好，虽有缯缴安所施。
秋夜
作者：王令
朝代：宋
体裁：古风

秋夕不自晓，百虫齐一鸣。时节适使然，鼓胁亦有声。争喧鼠公盗，窸窣蛇阴行。独有东家鸡，苦心为昏明。
秋夜
作者：王令
朝代：宋

秋夕不自曉，百蟲齊一鳴。
時節適使然，鼓脇亦有聲。
爭喧鼠公盗，窸窣蛇陰行。
獨有東家雞，苦心爲昏明。
秋居
作者：王令
朝代：宋

秋居寒萧疏，秋意愁交井。
饱犬无吠志，饥乌有凶声。
庭空鸟交下，墙穴鼠更争。
浩叹欲出门，日暮不可行。
秋居
作者：王令
朝代：宋

秋居寒萧疏，秋意愁交并。饱犬无吠志，饥乌有凶声。庭空鸟交下，墙穴鼠更争。浩叹欲出门，日暮不可行。
秋居
作者：王令
朝代：宋

秋居寒萧疏，秋意愁交并。
饱犬无吠志，饥乌有凶声。
庭空鸟交下，墻穴鼠更争。
浩叹欲出门，日暮不可行。
秋居
作者：王令
朝代：宋

秋居寒蕭疏，秋意愁交并。
飽犬無吠志，饑烏有凶聲。
庭空鳥交下，墻穴鼠更爭。
浩歎欲出門，日暮不可行。
秋怀
作者：王令
朝代：宋

槭槭庭前树，朝零非昔稠。
呦呦草虫鸣，暮急晓未休。
尔虽无不平，岂亦有哀忧。
胡为劳吟呻，与士伤感投。
壮士亦何者，哀哦与虫酬。
所抱不列陈，调苦难謡讴。
髙目有远见，直怀羞曲求。
蒿藜袭久安，功名忘前休。
日月忽未几，天地今復秋。
少壮负所怀，老大将安谋。
生无及人功，死骨埋泉羞。
胡为不奋飞，徒与寒饿仇。
秋怀
作者：王令
朝代：宋

槭槭庭前树，朝零非昔稠。呦呦草虫鸣，暮急晓未休。尔虽无不平，岂亦有哀忧。胡为劳吟呻，与士伤感投。壮士亦何者，哀哦与虫酬。所抱不列陈，调苦难谣讴。高目有远见，直怀羞曲求。蒿藜袭久安，功名忘前休。日月忽未几，天地今复秋。少壮负所怀，老大将安谋。生无及人功，死骨埋泉羞。胡为不奋飞，徒与寒饿仇。
秋怀
作者：王令
朝代：宋

槭槭庭前树，朝零非昔稠。呦呦草虫鸣，暮急晓未休。耎虽无不平，岂亦有哀忧。胡为劳吟呻，与士伤感投。壮士亦何者，哀哦与虫酬。所抱不列陈，调苦难谣讴。高目有远见，直怀羞曲求。蒿藜袭久安，功名忘前休。日月忽未几，天地今复秋。少壮负所怀，老大将安谋。生无及人功，死骨埋泉羞。胡为不奋飞，徒与寒饿仇。
秋怀寄呈子权先示徽之兼简孝先熙之
作者：王令
朝代：宋

树哭寒蜩草哭虫，何堪羁客愤时穷。卒无可乐群书外，百不堪言一叹中。云黯暮天沉白日，土尘平地断清风。夫君若问秋来况，泪满遗编发乱蓬。
秋怀寄呈子权先示徽之兼简孝先熙之
作者：王令
朝代：宋

树哭寒蜩草哭虫，何堪覊客愤时穷。
卒无可乐羣书外，百不堪言一嘆中。
云黯暮天沉白日，土尘平地断清风。
夫君若问秋来况，泪满遗编髪乱蓬。
秋懷
作者：王令
朝代：宋

槭槭庭前樹，朝零非昔稠。
呦呦草蟲鳴，暮急曉未休。
爾雖無不平，豈亦有哀憂。
胡爲勞吟呻，與士傷感投。
壮士亦何者，哀哦與蟲酬。
所抱不列陳，調苦難謡謳。
髙目有遠見，直懷羞曲求。
蒿藜襲久安，功名忘前休。
日月忽未幾，天地今復秋。
少壮負所懷，老大將安謀。
生無及人功，死骨埋泉羞。
胡爲不奮飛，徒與寒餓仇。
秋懷寄呈子權先示徽之兼簡孝先熙之
作者：王令
朝代：宋

樹哭寒蜩草哭蟲，何堪覊客憤時窮。
卒無可樂羣書外，百不堪言一嘆中。
雲黯暮天沉白日，土塵平地斷清風。
夫君若問秋來况，泪滿遺編髪亂蓬。
秋日
作者：王令
朝代：宋

秋日不照天，秋云自明晦。脱叶下衰草，蜩蝉事今退。天地功方成，草木犹怨悴。志士感所怀，长吁下清泪。
秋日
作者：王令
朝代：宋

秋日不照天，秋云自明晦。脱叶下衰草，蜩蝉事今退。天地功方成，草木犹怨顇。志士感所怀，长吁下清泪。
秋日
作者：王令
朝代：宋

秋日不照天，秋雲自明晦。
脱葉下衰草，蜩蟬事今退。
天地功方成，草木猶怨顇。
志士感所懷，長吁下清淚。
秋日偶成呈杜子長顯之兼簡仲美劉丈
作者：王令
朝代：宋

丈夫不合自窮愁，藜藿先須天下憂。
君不唐虞皆我罪，民推溝壑更誰尤。
須将兼濟爲吾事，若只誠身亦我羞。
滿紙古人皆有道，如其所學願軻邱。
秋日偶成呈杜子长显之兼简仲美刘丈
作者：王令
朝代：宋

丈夫不合自穷愁，藜藋先须天下忧。
君不唐虞皆我罪，民推沟壑更谁尤。
须将兼济为吾事，若只诚身亦我羞。
满纸古人皆有道，如其所学愿轲丘。
秋日偶成呈杜子长显之兼简仲美刘丈
作者：王令
朝代：宋
体裁：七言律诗

丈夫不合自穷愁，藜藿先须天下忧。君不唐虞皆我罪，民推沟壑更谁尤。须将兼济为吾事，若只诚身亦我羞。满纸古人皆有道，如其所学愿轲邱。
秋日寄满子权
作者：王令
朝代：宋
体裁：七言律诗

楼前暮霭暗平林，楼上人愁意思深。未必薄云能作雨，从来秋日自多阴。三年客梦迷归路，一夜西风老壮心。欲作新声寄遗恨，直弦先断泪盈琴。
秋日寄滿子權
作者：王令
朝代：宋

樓前暮靄暗平林，樓上人愁意思深。
未必薄雲能作雨，從來秋日自多陰。
三年客夢迷歸路，一夜西風老壮心。
欲作新聲寄遺恨，直弦先斷淚盈琴。
秋日感愤二首
作者：王令
朝代：宋

击剑高歌四顾遐，男儿何事系如瓜。蛟龙不是池中物，燕雀乌知陇上嗟。命有傥来犹未耳，天徒生我使穷耶。谢安未是才难者，底事苍生却盛誇。坐睨归鸿起自嗟，西风吹落泪痕斜。聚书老懒堆尘楮，秋剑寒酸蛰铁蛇。自是卧龙犹戢角，浪嗟穴虎向生牙。从来思掷班佣笔，况是西山旧有家。
秋日感愤二首
作者：王令
朝代：宋

击剑高砍四顾遐，男儿何事系如瓜。蛟龙不是池中物，燕雀乌知陇上嗟。命有傥来犹末耳，天徒生我使穷耶。谢安未是才难者，底事苍生却盛夸。
秋日感愤二首
作者：王令
朝代：宋

坐睨归鸿起自嗟，西风吹落泪痕斜。
聚书老懒堆尘楮，利剑寒酸蛰铁蛇。
自是卧龙犹戢角，浪嗟穴虎向生牙。
从来思掷班佣笔，况是西山旧有家。
秋日感愤二首·其一
作者：王令
朝代：宋

击剑高歌四顾遐，男儿何事系如瓜。蛟龙不是池中物，燕雀乌知陇上嗟。命有傥来犹未耳，天徒生我使穷耶。谢安未是才难者，底事苍生却盛誇。
秋日感愤二首·其一
作者：王令
朝代：宋

击剑髙歌四顾遐，男儿何事繫如瓜。
蛟龙不是池中物，燕雀乌知陇上嗟。
命有傥来犹未耳，天徒生我使穷耶。
谢安未是才难者，底事苍生却盛夸。
秋日感愤二首·其二
作者：王令
朝代：宋

坐睨归鸿起自嗟，西风吹落泪痕斜。
聚书老懒堆尘楮，秋剑寒酸蛰鐡蛇。
自是卧龙犹戢角，浪嗟穴虎向生牙。
从来思掷班佣笔，况是西山旧有家。
秋日感愤二首·其二
作者：王令
朝代：宋

坐睨归鸿起自嗟，西风吹落泪痕斜。聚书老懒堆尘楮，秋剑寒酸蛰铁蛇。自是卧龙犹戢角，浪嗟穴虎向生牙。从来思掷班佣笔，况是西山旧有家。
秋日感憤二首·其一
作者：王令
朝代：宋

擊劍髙歌四顧遐，男兒何事繫如瓜。
蛟龍不是池中物，燕雀烏知隴上嗟。
命有儻來猶未耳，天徒生我使窮耶。
謝安未是才難者，底事蒼生却盛誇。
秋日感憤二首·其二
作者：王令
朝代：宋

坐睨歸鴻起自嗟，西風吹落淚痕斜。
聚書老懶堆塵楮，秋劍寒酸蟄鐡蛇。
自是卧龍猶戢角，浪嗟穴虎向生牙。
從來思擲班傭筆，况是西山舊有家。
秋興
作者：王令
朝代：宋

秋風吹人有髙興，醉懷感物傷盛衰。
秋来縱得蒿艾死，歲晚已非蘭蕙時。
哀歌不入俗耳聽，大笑自與萬古期。
長鴻冥冥爾飛好，雖有繒繳安所施。
答刘仲美
作者：王令
朝代：宋

多谢刘夫子，殷勤寄我编。何时共杯酒，一笑似当年。岁月回霜雪，生涯废简编。终期收晚学，茅屋送归田。
答刘仲美
作者：王令
朝代：宋

多谢刘夫子，殷懃寄我编。何时共杯酒，一笑似当年。岁月回霜雪，生涯废简编。终期收晚学，茅屋送归田。
答刘仲美
作者：王令
朝代：宋

莽莽晴川水，寥寥病客舟。来随风浩荡，去逐雨淹留。生计梁边燕，归心海上鸥。多惭故人句，攲卧一长讴。
答刘仲美
作者：王令
朝代：宋

莽莽晴川水，寥寥病客舟。
来随风浩荡，去逐雨淹留。
生计梁边燕，归心海上鸥。
多惭故人句，欹卧一长讴。
答刘成父四愁诗
作者：王令
朝代：宋
体裁：七言律诗

倦客维扬每自悲，有时双泪等闲垂。眼前所识皆庸我，天下为忧可语谁。把臂便嫌逢子晚，开縢乃见起予诗。卷舒万彻吟千遍，此后多应手有胝。
答刘成父四愁诗
作者：王令
朝代：宋

倦客维扬每自悲，有时双泪等闲垂。眼前所识皆庸我，天下为忧可语谁。把臂便嫌逢子晚，开縢乃见起予诗。卷舒万彻吟千遍，此後多应手有胝。
答劉仲美
作者：王令
朝代：宋

多謝劉夫子，殷懃寄我編。
何時共杯酒，一笑似當年。
歲月回霜雪，生涯廢簡編。
終期收晚學，茅屋送歸田。
答劉仲美
作者：王令
朝代：宋

莽莽晴川水，寥寥病客舟。
來随風浩蕩，去逐雨淹留。
生計梁邊燕，歸心海上鷗。
多慚故人句，欹卧一長謳。
答劉成父四愁詩
作者：王令
朝代：宋

倦客維揚每自悲，有時雙淚等閑垂。
眼前所識皆庸我，天下爲憂可語誰。
把臂便嫌逢子晚，開縢乃見起予詩。
卷舒萬徹吟千遍，此後多應手有胝。
答友
作者：王令
朝代：宋

客嘗疑西伯，何至羑里辱。
瞽鰥雖父子，尚脱井廩酷。
昏主雖聖臣，飛禍安可卜。
致命遂其志，雖窮不爲戮。
答友
作者：王令
朝代：宋
体裁：古风

客尝疑西伯，何至羑里辱。瞽鳏虽父子，尚脱井廪酷。昏主虽圣臣，飞祸安可卜。致命遂其志，虽穷不为戮。
答友人
作者：王令
朝代：宋

幽兰生深林，不佩亦自臭。
天马苟伏皁，驽足日加骤。
兰生喻人学，不为仕乃究。
马伏侔自怠，一失遂永后。
以今曷为言，念子不可逗。
前我初识子，爱其肌骨秀。
又观所为诗，往往擅髙右。
迨熟相与言，低俯如有就。
我乐成美者，遽以古诗叩。
上言髙雄张，中杂富贵鬬。
且将起其贪，固欲激其懋。
尚谓非重邀，犹恐信不厚。
挥汗谢为书，戴雨去自奏。
予始喜此读，若获弦逐彀。
如何答我诗，遽此与前谬。
我始得则谢，实若答雉嗅。
大凡欲有为，当决如蝠狖。
苟进又安退，何自鼠穴首。
吾见人自荒，未有耕不收。
设或坚决为，加以勤自副。
石将为溜穿，曲亦因累揉。
大可入圣域，中能践贤囿。
借使不及然，犹足闻见富。
中吾不可止，在我固无疚。
已迷不自復，惧子遂着陋。
听之无予违，斯言将不又。
答友人
作者：王令
朝代：宋

幽兰生深林，不佩亦自臭。天马苟伏皂。驽足日加骤。兰生喻人学，不为仕乃究。马伏侔自怠，一失遂永後。以今曷为言，念子不可逗。前我初识子，爱其肌骨秀。又观所为诗，往往擅高右。迨熟相与言，低俯如有就。我乐成美者，遽以古诗叩。上言高雄张，中杂富贵斗。且将起其贫，固欲激其懋。尚谓非重游，犹恐信不厚。挥汗谢为书，戴雨去自奏。予始喜此诗，若获弦逐壳。如何答我诗，遽此与前谬。我始得则谢，实若答雉嗅。大凡欲有为，当决如蝠狖。苟进又安退，何自鼠穴首。吾见人自荒，未有耕不收。设或坚决为，加以勤自副。石将为溜穿，曲亦因累揉。大可入圣域，中能践贤囿。借使不及然，犹足闻见富。中吾不可止，在我固无疚。己迷不自复，惧子遂著陋。听之无予违，斯言将不又。
答友人
作者：王令
朝代：宋

幽兰生深林，不佩亦自臭。天马苟伏皂，驽足日加骤。兰生喻人学，不为仕乃究。马伏侔自怠，一失遂永后。以今曷为言，念子不可逗。前我初识子，爱其肌骨秀。又观所为诗，往往擅高右。迨熟相与言，低俯如有就。我乐成美者，遽以古诗叩。上言高雄张，中杂富贵斗。且将起其贪，固欲激其懋。尚谓非重邀，犹恐信不厚。挥汗谢为书，戴雨去自奏。予始喜此读，若获弦逐彀。如何答我诗，遽此与前谬。我始得则谢，实若答雉嗅。大凡欲有为，当决如蝠狖。苟进又安退，何自鼠穴首。吾见人自荒，未有耕不收。设或坚决为，加以勤自副。石将为溜穿，曲亦因累揉。大可入圣域，中能践贤囿。借使不及然，犹足闻见富。中吾不可止，在我固无疚。已迷不自复，惧子遂著陋。听之无予违，斯言将不又。
答友人
作者：王令
朝代：宋

幽蘭生深林，不佩亦自臭。
天馬苟伏皁，駑足日加驟。
蘭生喻人學，不爲仕乃究。
馬伏侔自怠，一失遂永後。
以今曷爲言，念子不可逗。
前我初識子，愛其肌骨秀。
又觀所爲詩，往往擅髙右。
迨熟相與言，低俯如有就。
我樂成美者，遽以古詩叩。
上言髙雄張，中雜富貴鬬。
且將起其貪，固欲激其懋。
尚謂非重邀，猶恐信不厚。
揮汗謝爲書，戴雨去自奏。
予始喜此讀，若獲弦逐彀。
如何答我詩，遽此與前謬。
我始得則謝，實若答雉嗅。
大凡欲有爲，當决如蝠狖。
苟進又安退，何自鼠穴首。
吾見人自荒，未有耕不收。
設或堅决爲，加以勤自副。
石將爲溜穿，曲亦因累揉。
大可入聖域，中能踐賢囿。
借使不及然，猶足聞見富。
中吾不可止，在我固無疚。
已迷不自復，懼子遂著陋。
聽之無予違，斯言將不又。
答問詩十二篇寄呈滿子權 耒答鎛 其一
作者：王令
朝代：宋

我用常在金，任金適由木。
苟得金爲用，何惜木微曲。
幸得主人隨，不恤汗行犢。
必求隨主人，我用諴不足。
答問詩十二篇寄呈滿子權 耒答鎛 其三
作者：王令
朝代：宋

我必爲人用，不必用於人。
若也責不耕，君其問諸田。
答問詩十二篇寄呈滿子權 耒答鎛 其二
作者：王令
朝代：宋

我用於主人，良田无虛種。
主人不我以，我適爲無用。
不知主人饑，歲卒安自奉。
由来我求人，孰與求我重。
答問詩十二篇寄呈滿子權·斧問耒
作者：王令
朝代：宋

大樗吾猶伐，小樗何畏蘖。
吾缺猶俟磨，爾折將奈何。
答問詩十二篇寄呈滿子權·水車問龍
作者：王令
朝代：宋

来何必召雲，去何必飛天。
我名不爲龍，何能雨爾田。
答問詩十二篇寄呈滿子權·水車謝龍
作者：王令
朝代：宋

水車謝神龍，下竭固無奈。
旱則我爲用，爾龍尚何謂。
答問詩十二篇寄呈滿子權·耒問斧
作者：王令
朝代：宋

子斧誰爾爲，黑白大分别。
朝伐一樗死，暮伐千樗蘖。
爾終不自謀，幾日不缺折。
答問詩十二篇寄呈滿子權·耒問鎛
作者：王令
朝代：宋

一畦失之荒，爾力亦可耨。
天下方漫蕪，爾功亦何有。
答問詩十二篇寄呈滿子權·鎛問耒
作者：王令
朝代：宋

天下方漫蕪，顧我適有庸。
使其已除滌，我將何以功。
我豈大無效，自是用我慵。
答問詩十二篇寄呈滿子權·鎛問耒
作者：王令
朝代：宋

金堅雖不磨，木曲亦已揉。
幸蒙主人用，反要主隨後。
適從慵耕兒，雖功不見取。
良田常無收，何塞不耕咎。
答問詩十二篇寄呈滿子權·龍答水車
作者：王令
朝代：宋

神龍謝子車，子能未足多。
上潤雖已然，下竭將奈何。
答問詩十二篇寄呈滿子權·龍謝水車
作者：王令
朝代：宋

神龍謝水車，吾語爾来前。
爾雖用於人，我亦用於天。
在物固不同，於用豈殊然。
水下髙田乾，爾能俯水取。
假人不爾用，爾受田責否。
吾身雖爲龍，動亦天所主。
天猶不有命，我安事爲雨。
答孙莘老见寄
作者：王令
朝代：宋
体裁：七言律诗

高门鞍马日光荣，势力纷纷起共争。偶以不能聊自便，敢于兹世独求清。生无人愧宁非乐，死有天知岂待名。客食官居同是苟，何须称别异平生。
答孙莘老见寄
作者：王令
朝代：宋

髙门鞍马日光荣，势力纷纷起共争。
偶以不能聊自便，敢于兹世独求清。
生无人愧宁非乐，死有天知岂待名。
客食官居同是苟，何须称别异平生。
答孫莘老見寄
作者：王令
朝代：宋

髙門鞍馬日光榮，勢力紛紛起共爭。
偶以不能聊自便，敢于兹世獨求清。
生無人愧寧非樂，死有天知豈待名。
客食官居同是苟，何須稱别異平生。
答李公安
作者：王令
朝代：宋

自古名士紛如毛，多見博带裳衣褒。
如其可學不可逮，三滿夫子皆儒豪。
其文淵源尤可愛，江海駕蕩相吞滔。
方吾少時未識愧，引領日望聲齊髙。
窮吭折吻氣力絕，始盡退伏非所曹。
近來筆硯思置去，新詩苟有亦自韜。
閑時屢索不肯出，若欲獻貴賤厥操。
李君南來久有日，我始得見試捾搯。
忽逢詩挑欲我接，快句鋭利磨矛刀。
要令口獻近章句，若急敵迫不可逃。
顔頳舌澀不可吐，滯若亂緒强抽搔。
惟其自陳尚訥怍，况又聽者寧不聱。
退歸自與敗者比，誓欲棄甲弓矢櫜。
新詩見投又須和，咄哉自守何不牢。
答李公安
作者：王令
朝代：宋

自古名士纷如毛，多见博带裳衣褒。如其可学不可逮，三满夫子皆儒豪。其文渊源尤可爱，江海驾荡相吞滔。方吾少时未识愧，引领日望声齐高。穷吭折吻气力绝，始尽退伏非所曹。近来笔砚思置去，新诗苟有亦自韬。闲时屡索不肯出，若欲献贵贱厥操。李君南来久有日，我始得见试捾搯。忽逢诗挑欲我接，快句锐利磨矛刀。要令口献近章句，若急敌迫不可逃。颜赪舌涩不可吐，滞若乱绪强抽搔。惟其自陈尚讷怍，况又听者宁不聱。退归自与败者比，誓欲弃甲弓矢櫜。新诗见投又须和，咄哉自守何不牢。
答李公安
作者：王令
朝代：宋

自古名士纷如毛，多见博带裳衣褒。如其可学不可逮，三满夫子皆儒豪。其文渊源尤可爱，江海驾荡相吞滔。方吾少时未识愧，引领日望声齐高。穷吭折吻气力绝，始尽退伏非所曹。近来笔砚思置去，新诗苟有亦自韬。闲时屡索不肯出，若欲献贵贱厥操。李君南来久有日，我始得见试捾搯。忽逢诗挑欲我接，快句锐利磨矛刀。要令口献近章句，若急献迫不可逃，颜赫舌涩不可吐，滞若乱绪强抽搔。惟其自陈尚讷怍，况又听者宁不聱。退归自与败者比，誓欲弃甲弓矢橐。新诗见投又须和，咄哉自守何不牢。
答李公安
作者：王令
朝代：宋

自古名士纷如毛，多见博带裳衣褒。
如其可学不可逮，三满夫子皆儒豪。
其文渊源尤可爱，江海驾荡相吞滔。
方吾少时未识愧，引领日望声齐髙。
穷吭折吻气力绝，始尽退伏非所曹。
近来笔砚思置去，新诗苟有亦自韬。
闲时屡索不肯出，若欲献贵贱厥操。
李君南来久有日，我始得见试捾搯。
忽逢诗挑欲我接，快句鋭利磨矛刀。
要令口献近章句，若急敌迫不可逃。
颜頳舌涩不可吐，滞若乱绪强抽搔。
惟其自陈尚讷怍，况又听者宁不聱。
退归自与败者比，誓欲弃甲弓矢櫜。
新诗见投又须和，咄哉自守何不牢。
答束孝先
作者：王令
朝代：宋

純金出鎔鑪，烜赫掩熾火。
錦成洗春江，衆目炫莫奈。
魚鹽物誠微，誤用幸不涴。
君家兄弟賢，我見始驚夥。
文章露光芒，藏藴包叢脞。
關門當自足，何暇更待我。
固知仁人心，姑欲恤窮餓。
苟論才不才，自合棄如唾。
憶昨西來初，戚惕侍客坐。
交持駕說口，張闔不可鏁。
間發辨經義，鐵舌莫摩挫。
髙文忽下投，白日駭天墮。
眩怖欲前掩，布帛不可裹。
初視固宜驚，獨獲亦堪賀。
又如遇貴人，繡錦飾婀娜。
回眸忽自鑑，惡面復窶裸。
屈降心巳甘，嘆憤志亦頗。
雄髙豈復爭，愛恤亦加荷。
大詩又來及，推與太浮過。
自無賢可稱，以是惡甚播。
譬如享尫人，豆食止則可。
苟强擔石負，蹉跌適足禍。
何以論報心，結草効鬼顆。
答束孝先
作者：王令
朝代：宋

纯金出熔炉，烜赫掩炽火。锦成洗春江，众目炫莫奈。鱼盐物诚微，误用幸不涴。君家兄弟贤，我见始惊夥。文章露光芒，藏蕴包丛脞，关门当自足，何暇更待我。固知仁人心，姑欲恤穷饿。苟论才不才，自合弃如唾。忆昨西来初，戚惕侍客坐。交持驾说口，张阖不可鏁。间发辨经义，铁舌莫摩挫。高文忽下投，白日骇天堕。眩怖欲前掩，布帛不可裹。初视固宜惊，独获亦堪贺。又如遇贵人，绣锦饰婀娜。回眸忽自监，恶面复寠祼。屈降心已甘，叹慎志亦颇。雄高岂复争，爱恤亦加荷。大诗又来及，推与太浮过。自无贤可称，以是恶甚播。譬如享尪人，豆食止则可。苟强担石负，蹉跌适足祸。何以论报心，结草效鬼颗。
答束孝先
作者：王令
朝代：宋

纯金出镕炉，烜赫掩炽火。锦成洗春江，众目炫莫奈。鱼盐物诚微，误用幸不涴。君家兄弟贤，我见始惊夥。文章露光芒，藏蕴包丛脞。关门当自足，何暇更待我。固知仁人心，姑欲恤穷饿。苟论才不才，自合弃如唾。忆昨西来初，戚惕侍客坐。交持驾说口，张阖不可锁。间发辨经义，铁舌莫摩挫。高文忽下投，白日骇天堕。眩怖欲前掩，布帛不可裹。初视固宜惊，独获亦堪贺。又如遇贵人，绣锦饰婀娜。回眸忽自鉴，恶面复窭裸。屈降心巳甘，叹愤志亦颇。雄高岂复争，爱恤亦加荷。大诗又来及，推与太浮过。自无贤可称，以是恶甚播。譬如享尪人，豆食止则可。苟强担石负，蹉跌适足祸。何以论报心，结草效鬼颗。
答束孝先
作者：王令
朝代：宋

纯金出镕鑪，烜赫掩炽火。
锦成洗春江，众目炫莫奈。
鱼盐物诚微，误用幸不涴。
君家兄弟贤，我见始惊伙。
文章露光芒，藏藴包丛脞。
关门当自足，何暇更待我。
固知仁人心，姑欲恤穷饿。
苟论才不才，自合弃如唾。
忆昨西来初，戚惕侍客坐。
交持驾说口，张阖不可鏁。
间发辨经义，铁舌莫摩挫。
髙文忽下投，白日骇天堕。
眩怖欲前掩，布帛不可裹。
初视固宜惊，独获亦堪贺。
又如遇贵人，绣锦饰婀娜。
回眸忽自鑑，恶面復窭裸。
屈降心巳甘，嘆愤志亦颇。
雄髙岂復争，爱恤亦加荷。
大诗又来及，推与太浮过。
自无贤可称，以是恶甚播。
譬如享尫人，豆食止则可。
苟强担石负，蹉跌适足祸。
何以论报心，结草効鬼颗。
答束徽之索詩
作者：王令
朝代：宋

世味久已諳，多惡竟少好。
惟詩素所嗜，决切欲深造。
人安已不休，衆恥我獨冒。
有如獺行跡，欲改復自蹈。
肝腸困尋搜，吻舌倦搏造。
心靈無餘多，爲此日有耗。
已勤尚無成，既苦每自勞。
自笑如秋蟬，饑極不止噪。
努力排韓門，屈拜媚孟竈。
惟此二公才，百牛飽懷抱。
我如餓旁者，盻盻不得犒。
不知去幾多，窮行究未到。
無門隔籓籬，發罅窺堂奥。
愛之不可入，抵觸發狂譟。
借使苟有成，不知竟何要。
孤名非所求，弊俗詎足傲。
况乃非所及，窮海未爲浩。
不知何時休，定訖死與耄。
因疑今世人，恐有我同操。
徽之才超髙，竿幢出標纛。
爲學尚淹藴，富櫜不肯暴。
文章內朱豹，外襲一以皂。
大論尤堅强，推舟出行奡。
珉砆不施功，徑欲制珪瑁。
幸此不我陋，敎誨日陳告。
昨因語及詩，請我使自道。
屢謝不得命，迫窄遂顛倒。
披堅誘羸兵，伏瓴待穿盗。
取勝雖然必，窘窮亦堪悼。
勉爲瓦磚投，幸有金珠報。
答束徽之索诗
作者：王令
朝代：宋

世味久已谙，多恶竟少好。惟诗素所嗜，决切欲深造。人安己不休，众耻我独冒。有如獭行迹，欲改复自蹈。肝肠困寻搜，吻舌倦抟造。心灵无余多，为此日有耗。已勤尚无成，既苦每自劳。自笑如秋蝉，饥极不止噪。努力排韩门，屈拜媚孟灶。惟此二公才，百牛饱怀抱。我如饿旁者，盼盼不得犒。不知去几多，穷行究未到。无门隔籓篱，发罅窥堂奥。爱之不可入，抵触发狂噪。借使苟有成，不知竟何要。孤名非所求，弊俗讵足傲。况乃非所及，穷海未为浩。不知何时休，定讫死与耄。因疑今世人，恐有我同操。徽之才超高，竿幢出标纛。为学尚淹蕴，富橐不肯暴。文章内朱豹，外袭一以皂。大论尤坚强，推舟出行奡。珉砆不施功，径欲制珪瑁。幸此不我陋，教诲日陈告。昨因语及诗，请我使自道。屡谢不得命，迫窄遂颠倒。披坚诱羸兵，伏瓴待穿盗。取媵虽然必，窘穷亦堪悼。勉为瓦砖投，幸有金珠报。
答束徽之索诗
作者：王令
朝代：宋

世味久已谙，多恶竟少好。惟诗素所嗜，决切欲深造。人安已不休，众耻我独冒。有如獭行迹，欲改复自蹈。肝肠困寻搜，吻舌倦搏造。心灵无馀多，为此日有耗。已勤尚无成，既苦每自劳。自笑如秋蝉，饥极不止噪。努力排韩门，屈拜媚孟灶。惟此二公才，百牛饱怀抱。我如饿旁者，盻盻不得犒。不知去几多，穷行究未到。无门隔籓篱，发罅窥堂奥。爱之不可入，抵触发狂噪。借使苟有成，不知竟何要。孤名非所求，弊俗讵足傲。况乃非所及，穷海未为浩。不知何时休，定讫死与耄。因疑今世人，恐有我同操。徽之才超高，竿幢出标纛。为学尚淹蕴，富櫜不肯暴。文章内朱豹，外袭一以皂。大论尤坚强，推舟出行奡。珉玞不施功，径欲制圭瑁。幸此不我陋，教诲日陈告。昨因语及诗，请我使自道。屡谢不得命，迫窄遂颠倒。披坚诱羸兵，伏瓴待穿盗。取胜虽然必，窘穷亦堪悼。勉为瓦砖投，幸有金珠报。
答束徽之索诗
作者：王令
朝代：宋

世味久已谙，多恶竟少好。
惟诗素所嗜，决切欲深造。
人安已不休，众耻我独冒。
有如獭行迹，欲改復自蹈。
肝肠困寻搜，吻舌倦搏造。
心灵无余多，为此日有耗。
已勤尚无成，既苦每自劳。
自笑如秋蝉，饥极不止噪。
努力排韩门，屈拜媚孟竈。
惟此二公才，百牛饱怀抱。
我如饿旁者，盻盻不得犒。
不知去几多，穷行究未到。
无门隔籓篱，发罅窥堂奥。
爱之不可入，抵触发狂譟。
借使苟有成，不知竟何要。
孤名非所求，弊俗讵足傲。
况乃非所及，穷海未为浩。
不知何时休，定讫死与耄。
因疑今世人，恐有我同操。
徽之才超髙，竿幢出标纛。
为学尚淹藴，富櫜不肯暴。
文章内朱豹，外袭一以皂。
大论尤坚强，推舟出行奡。
珉砆不施功，径欲制珪瑁。
幸此不我陋，敎诲日陈告。
昨因语及诗，请我使自道。
屡谢不得命，迫窄遂颠倒。
披坚诱羸兵，伏瓴待穿盗。
取胜虽然必，窘穷亦堪悼。
勉为瓦砖投，幸有金珠报。
答满子权兼简衡父
作者：王令
朝代：宋
体裁：五言律诗

君唱奈高何，君休我试歌。古今愚智府，天地是非罗。何日功名就，青云日月磨。俗儿吾不较，计此竟谁多。
答满子权兼简衡父
作者：王令
朝代：宋

君唱奈髙何，君休我试歌。
古今愚智府，天地是非罗。
何日功名就，青云日月磨。
俗儿吾不较，计此竟谁多。
答滿子權兼簡衡父
作者：王令
朝代：宋

君唱奈髙何，君休我試歌。
古今愚智府，天地是非羅。
何日功名就，青雲日月磨。
俗兒吾不較，計此竟誰多。
答王薄正叔
作者：王令
朝代：宋
体裁：七言律诗

当年论友笑常情，谁使风波忽沸腾。自有赤心包白日，竟无绮语敌青蝇。重来赭面还如火，自许清诚卒似冰。反覆来篇却堪叹，待将遗恨寄朱绳。
答王薄正叔
作者：王令
朝代：宋

当年论友笑常情，谁使风波忽沸腾。
自有赤心包白日，竟无绮语敌青蝇。
重来赭面还如火，自许清诚卒似冰。
反覆来篇却堪嘆，待将遗恨寄朱绳。
答王薄正叔
作者：王令
朝代：宋

當年論友笑常情，誰使風波忽沸騰。
自有赤心包白日，竟無綺語敵青蠅。
重來赭面還如火，自許清誠卒似冰。
反覆來篇却堪嘆，待將遺恨寄朱繩。
答耿奎
作者：王令
朝代：宋

浮生飄泊委蓬蒿，洴澼無封敢嘆勞。
心學古人方有愧，身從衰俗忽爲髙。
苟慚枉道干簞食，肯謂非時愛一毛。
末學從兹益知守，善人不鄙與華褒。
答耿奎
作者：王令
朝代：宋

浮生飘泊委蓬蒿，汫澼无封敢叹劳。心学古人方有媿，身从衰俗忽为高。苟惭枉道干箪食，肯谓非时爱一毛。末学从兹益知守，善人不鄙与华褒。
答耿奎
作者：王令
朝代：宋

浮生飘泊委蓬蒿，洴澼无封敢叹劳。心学古人方有愧，身从衰俗忽为高。苟惭枉道干箪食，肯谓非时爱一毛。末学从兹益知守，善人不鄙与华褒。
答耿奎
作者：王令
朝代：宋

浮生飘泊委蓬蒿，洴澼无封敢嘆劳。
心学古人方有愧，身从衰俗忽为髙。
苟惭枉道干箪食，肯谓非时爱一毛。
末学从兹益知守，善人不鄙与华褒。
答許勤之
作者：王令
朝代：宋

不作明堂柱石臣，要當歸去老江濱。
不知何處田堪買，抛却浮生一片塵。
答许勤之
作者：王令
朝代：宋
体裁：七言绝句

不作明堂柱石臣，要当归去老江滨。不知何处田堪买，抛却浮生一片尘。
答问诗十二篇寄呈满子权 其十二 龙谢水车
作者：王令
朝代：宋

神龙谢水车，吾语尔来前。尔虽用于人，我亦用于天。在物固不同，于用岂殊然。水下高田乾，尔能俯水取。假人不尔用，尔受田责否。吾身虽为龙，动亦天所主。天犹不有命，我安事为雨。
答问诗十二篇寄呈满子权 耒答镈 其三
作者：王令
朝代：宋
体裁：古风

我必为人用，不必用于人。若也责不耕，君其问诸田。
答问诗十二篇寄呈满子权 耒答镈 其二
作者：王令
朝代：宋
体裁：古风

我用于主人，良田无虚种。主人不我以，我适为无用。不知主人饥，岁卒安自奉。由来我求人，孰与求我重。
答问诗十二篇寄呈满子权·斧问耒
作者：王令
朝代：宋
体裁：古风

大樗吾犹伐，小樗何畏蘖。吾缺犹俟磨，尔折将奈何。
答问诗十二篇寄呈满子权·耒问斧
作者：王令
朝代：宋
体裁：古风

子斧谁尔为，黑白大分别。朝伐一樗死，暮伐千樗蘖。尔终不自谋，几日不缺折。
答问诗十二篇寄呈满子权·镈问耒
作者：王令
朝代：宋
体裁：古风

金坚虽不磨，木曲亦已揉。幸蒙主人用，反要主随后。适从慵耕儿，虽功不见取。良田常无收，何塞不耕咎。
答问诗十二篇寄呈满子权·镈问耒
作者：王令
朝代：宋

金坚虽不磨，木曲亦已揉。幸蒙主人用，反要主随后。适从慵耕儿，虽功不见取。良田常无收，何塞不耕咎。我用常在金，任金适由木。苟得金为用，何惜木微曲。幸得主人随，不恤汗行犊。必求随主人，我用諴不足。我用于主人，良田无虚种。主人不我以，我适为无用。不知主人饥，岁卒安自奉。由来我求人，孰与求我重。我必为人用，不必用于人。若也责不耕，君其问诸田。一畦失之荒，尔力亦可耨。天下方漫芜，尔功亦何有。天下方漫芜，顾我适有庸。使其已除涤，我将何以功。我岂大无效，自是用我慵。子斧谁尔为，黑白大分别。朝伐一樗死，暮伐千樗蘖。尔终不自谋，几日不缺折。大樗吾犹伐，小樗何畏蘖。吾缺犹俟磨，尔折将奈何。来何必召云，去何必飞天。我名不为龙，何能雨尔田。神龙谢子车，子能未足多。上润虽已然，下竭将奈何。水车谢神龙，下竭固无奈。旱则我为用，尔龙尚何谓。神龙谢水车，吾语尔来前。尔虽用于人，我亦用于天。在物固不同，于用岂殊然。水下高田乾，尔能俯水取。假人不尔用，尔受田责否。吾身虽为龙，动亦天所主。天犹不有命，我安事为雨。
答问诗十二篇寄呈满子权·龙谢水车
作者：王令
朝代：宋

神龙谢水车，吾语尔来前。
尔虽用于人，我亦用于天。
在物固不同，于用岂殊然。
水下髙田干，尔能俯水取。
假人不尔用，尔受田责否。
吾身虽为龙，动亦天所主。
天犹不有命，我安事为雨。
答问诗十二篇寄呈满子权其一鎛问耒
作者：王令
朝代：宋

金坚虽不磨，木曲亦已揉。幸蒙主人用，反要主随後。适从慵耕儿，虽功不见取。良田常无收，何塞不耕咎。
答问诗十二篇寄呈满子权其七水车问龙
作者：王令
朝代：宋
体裁：古风

来何必召云，去何必飞天。我名不为龙，何能雨尔田。
答问诗十二篇寄呈满子权其三耒问鎛
作者：王令
朝代：宋
体裁：古风

一畦失之荒，尔力亦可耨。天下方漫芜，尔功亦何有。
答问诗十二篇寄呈满子权其九水车谢龙
作者：王令
朝代：宋
体裁：古风

水车谢神龙，下竭固无奈。旱则我为用，尔龙尚何谓。
答问诗十二篇寄呈满子权其二耒答鎛三首
作者：王令
朝代：宋
体裁：古风

我用常在金，任金适由木。苟得金为用，何惜木微曲。幸得主人随，不恤汗行犊。必求随主人，我用諴不足。
答问诗十二篇寄呈满子权其二耒答鎛三首
作者：王令
朝代：宋

我用於主人，良田无虚种。
主人不我以，我适为无用。
不知主人饥，岁卒安自奉。
由来我求人，孰与求我重。
答问诗十二篇寄呈满子权其五耒问斧
作者：王令
朝代：宋

子斧谁尔为，黑白大分别。朝伐一樗死，暮伐千樗孽。尔终不自谋，几日不缺折。
答问诗十二篇寄呈满子权其八龙答水车
作者：王令
朝代：宋
体裁：古风

神龙谢子车，子能未足多。上润虽已然，下竭将奈何。
答问诗十二篇寄呈满子权其六斧问耒
作者：王令
朝代：宋

大樗吾犹伐，小樗何畏孽。吾缺犹俟磨，尔折将奈何。
答问诗十二篇寄呈满子权其十谢龙水车
作者：王令
朝代：宋

神龙谢水车，吾语尔来前。尔虽用於人，我亦用於天。在物固不同，於用岂殊然。水下高田乾，尔能俯水取。假人不尔用，尔受田责否。吾身虽为龙，动亦天所主。天犹不有命，我安事为雨。
答问诗十二篇寄呈满子权其四鎛问耒
作者：王令
朝代：宋
体裁：古风

天下方漫芜，顾我适有庸。使其已除涤，我将何以功。我岂大无效，自是用我慵。
答黄薮富道
作者：王令
朝代：宋

角角适时足，力走犹或迟。从而不逮人，不若坐视之。而予始用此，已无先人思。间自念斯世，固亦未易为。以其得而惭，曷若退自宜。老身可孔颜，饿死犹夷齐。予心最乐此，尤喜用自持。岂将六尺躯，贱易五羖皮。但无百亩田，得抱刚气归。年来事穷蹙，露暴无自依。姊寡不能嫁，儿孤牵我啼。平生事文字，无路活寒饥。勉从进士科，束若缚襁儿。时时忽自笑，往往穷加悲。有如高飞鸟，中路饥自低。锐知从食来，不意身投黐。神龙拏白日，挟雨万里飞。使其口有衔，安得无驯随。虽然平生志，固未忍相遗。闲时自散开，纵吟助嘘唏。财将舒己私，岂敢偷人知。黄君道德者，术业何颀颀。手提九黄钟，旁取折龠吹。悬知失气类，误以唱和期。不知里社歌，不可郊庙施。况余衰病余，有气亦已卑。加之困俗学，羝角方牵羸。诗陈尽自道，幸子怜无疵。
答黄薮富道
作者：王令
朝代：宋

角角适时足，力走犹或迟。从而不逮人，不若坐视之。而予始用此，已无先人思。间自念斯世，固亦未易为。以其得而惭，曷若退自宜。老身可孔颜，饿死犹夷齐。予心最乐此，尤喜用自持。岂将六尺躯，贱易五羖皮。但无百亩田，得抱刚气归。年来事穷蹙，露暴无自依。姊寡不能嫁，儿孤牵我啼。平生事文字，无路活寒饥。勉从进士科，束若缚襁儿。时时忽自笑，往往穷加悲。有如高飞鸟，中路饥自低。锐知从食来，不意身投黐。神龙拿白日，挟雨万里飞。使其口有衔，安得无驯随。虽然平生志，固未忍相遗。闲时自散开，纵吟助嘘嚱。财将舒己私，岂敢偷人知。黄君道德者，术业何颀颀。手提九黄钟，旁取折籥吹。悬知失气类，误以唱和期。不知里社歌，不可郊庙施。况余衰病馀，有气亦巳卑。加之困俗学，羝角方牵羸。诗陈尽自道，幸子怜无疵。
答黄薮富道
作者：王令
朝代：宋

角角适时足，力走犹或迟。
从而不逮人，不若坐视之。
而予始用此，已无先人思。
间自念斯世，固亦未易为。
以其得而惭，曷若退自宜。
老身可孔颜，饿死犹夷齐。
予心最乐此，尤喜用自持。
岂将六尺躯，贱易五羖皮。
但无百亩田，得抱刚气归。
年来事穷蹙，露暴无自依。
姊寡不能嫁，儿孤牵我啼。
平生事文字，无路活寒饥。
勉从进士科，束若缚襁儿。
时时忽自笑，往往穷加悲。
有如髙飞鸟，中路饥自低。
鋭知从食来，不意身投黐。
神龙拏白日，挟雨万里飞。
使其口有衔，安得无驯随。
虽然平生志，固未忍相遗。
闲时自散开，纵吟助嘘嚱。
财将舒己私，岂敢偷人知。
黄君道德者，术业何颀颀。
手提九黄钟，旁取折籥吹。
悬知失气类，误以唱和期。
不知里社歌，不可郊庙施。
况余衰病余，有气亦巳卑。
加之困俗学，羝角方牵羸。
诗陈尽自道，幸子怜无疵。
答黄藪富道
作者：王令
朝代：宋

角角適時足，力走猶或遲。
從而不逮人，不若坐視之。
而予始用此，已無先人思。
間自念斯世，固亦未易爲。
以其得而慚，曷若退自宜。
老身可孔顔，餓死猶夷齊。
予心最樂此，尤喜用自持。
豈將六尺軀，賤易五羖皮。
但無百畝田，得抱剛氣歸。
年來事窮蹙，露暴無自依。
姊寡不能嫁，兒孤牽我啼。
平生事文字，無路活寒饑。
勉從進士科，束若縛襁兒。
時時忽自笑，往往窮加悲。
有如髙飛鳥，中路饑自低。
鋭知從食來，不意身投黐。
神龍拏白日，挾雨萬里飛。
使其口有銜，安得無馴隨。
雖然平生志，固未忍相遺。
閑時自散開，縱吟助嘘嚱。
財將舒己私，豈敢偷人知。
黄君道德者，術業何頎頎。
手提九黄鐘，旁取折籥吹。
懸知失氣類，誤以唱和期。
不知里社歌，不可郊廟施。
况余衰病餘，有氣亦巳卑。
加之困俗學，羝角方牽羸。
詩陳盡自道，幸子憐無疵。
簾
作者：王令
朝代：宋

髙明庭宇好崇基，枉把疏簾窣地垂。
必欲滿堂陰有樂，誰能暗室自無欺。
卷舒未必風無意，間隙須防燕解窺。
莫道人終可遮障，可終遮障亦何爲。
約僧宿北山庵先寄平甫
作者：王令
朝代：宋

上人合動山間興，吾恨衰遲學謝安。
納屐操笻那有限，吹雲落雨漫無端。
先憑報信春枝破，預想分題雪屋寒。
林下不諳人世苦，笑將霜鬂與君看。
紙鳶
作者：王令
朝代：宋

誰作輕鳶壮遠觀，似嫌飛鳥未多端。
才乘一線憑風去，便有愚兒仰面看。
未必碧霄因可到，偶能終日遂爲安。
扶揺不起滄溟遠，笑殺鵬搏似爾難。
終雌操
作者：王令
朝代：宋

林鳩之雌兮，不有巢而子兮，而有巢以止兮。
吁嗟乎已兮，終巢之從兮，吁嗟乎雄兮。
終巢之樂兮，吁嗟乎鵲兮。
終風操
作者：王令
朝代：宋

雲之揚揚，油油其蒙。
望我以雨，卒從以風。
雲之油油，揚揚其去。
我挽不可，泣立以佇。
終風不休，終雲不留。
不雨我田，不穀我收。
巖巖南山，有川其下。
徒能必雲，不能必雨。
蓁蓁者林，有越而樛。
人伐以歸，我徂安休。
嗟今之人，顧己是求。
有顧者木，曷爲而材。
大折以薪，小生何哉。
嗟今之人，誰同我哀。
约僧宿北山庵先寄平甫
作者：王令
朝代：宋

上人合动山间兴，吾恨衰迟学谢安。
纳屐操笻那有限，吹云落雨漫无端。
先凭报信春枝破，预想分题雪屋寒。
林下不谙人世苦，笑将霜鬂与君看。
约僧宿北山庵先寄平甫
作者：王令
朝代：宋

上人合动山间兴，吾恨衰迟学谢安。纳屐操筇那有限，吹云落雨漫无端。先凭报信春枝破，预想分题雪屋寒。林下不谙人世苦，笑将霜鬓与君看。
约僧宿北山庵先寄平甫
作者：王令
朝代：宋

上人合动山间兴，吾恨衰迟学谢安。
纳屐操筇那有限，吹云落雨漫无端。
先戚报信春枝破，预想分题雪屋寒。
林下不谙人世苦，笑将霜鬓与君看。
纸鸢
作者：王令
朝代：宋

谁作轻鸢壮远观，似嫌飞鸟未多端。
才乘一线凭风去，便有愚儿仰面看。
未必碧霄因可到，偶能终日遂为安。
扶揺不起沧溟远，笑杀鹏搏似尔难。
纸鸢
作者：王令
朝代：宋

谁作轻鸢壮远观，似嫌飞鸟未多端。才乘一线凭风去，便有愚儿仰面看。未必碧霄因可到，偶能终日遂为安。扶摇不起沧溟远，笑杀鹏抟似尔难。
终雌操
作者：王令
朝代：宋

林鸠之雌兮，不有巢而子兮，
而有巢以止兮。吁嗟乎己兮，
终雌之乐兮，吁嗟乎鹊兮。
终雌操
作者：王令
朝代：宋
体裁：琴操

林鸠之雌兮，不有巢而子兮，而有巢以止兮。吁嗟乎已兮，终巢之从兮，吁嗟乎雄兮。终巢之乐兮，吁嗟乎鹊兮。
终风操
作者：王令
朝代：宋

云之扬扬，油油其蒙。望我以雨，卒从以风。云之油油，扬扬其去。我挽不可，泣立以伫。终风不休，终云不留。不雨我田，不谷我收。岩岩南山，有川其下。徒我必云，不能必雨。蓁蓁者林，有越而樛。人伐以归，我徂安休。嗟今之人，顾己是求。有颀者木，曷为而材。大折以薪，小生何哉。嗟今之人，谁同我哀。
终风操
作者：王令
朝代：宋

云之扬扬，油油其蒙。
望我以雨，卒从以风。
云之油油，扬扬其去。
我挽不可，泣立以伫。
终风不休，终云不留。
不雨我田，不谷我收。
岩岩南山，有川其下。
徒能必云，不能必雨。
蓁蓁者林，有越而樛。
人伐以归，我徂安休。
嗟今之人，顾己是求。
有顾者木，曷为而材。
大折以薪，小生何哉。
嗟今之人，谁同我哀。
终风操
作者：王令
朝代：宋

云之扬扬，油油其蒙。望我以雨，卒从以风。云之油油，扬扬其去。我挽不可，泣立以伫。终风不休，终云不留。不雨我田，不谷我收。岩岩南山，有川其下。徒能必云，不能必雨。蓁蓁者林，有越而樛。人伐以归，我徂安休。嗟今之人，顾己是求。有颀者木，曷为而材。大折以薪，小生何哉。嗟今之人，谁同我哀。
羁旅呈介甫
作者：王令
朝代：宋

羁旅迫岁晚，班毛混满簪。游无輠下马，坐乏囊中金。尘涨风声浊，天昏雪气深。幸闻清论数，竟日解悲吟。
羈旅呈介甫
作者：王令
朝代：宋

羈旅迫歲晚，班毛混滿簪。
遊無輠下馬，坐乏囊中金。
塵漲風聲濁，天昏雪氣深。
幸聞清論數，竟日解悲吟。
翩翩弓之张兮诗三章寄王介甫
作者：王令
朝代：宋

瞻彼车兮，既徵其辐。
有驹斯服，有马斯牧。
心之忧矣，聊以反覆。
翩翩弓之张兮诗三章寄王介甫
作者：王令
朝代：宋
体裁：四言诗

翩翩弓之张兮，其亦弛则藏兮。惟此乘马，不秣而驾。维彼乘驹，不驾以刍。（一章）翩翩弓之觓兮，其亦弛则櫜兮。厩我乘马，不适以驾。同彼乘驹，亦食以刍。（二章）瞻彼车兮，既徵其辐。有驹斯服，有马斯牧。心之忧矣，聊以反覆。（三章）
翩翩弓之张兮诗三章寄王介甫·其三
作者：王令
朝代：宋

瞻彼车兮，既徴其辐。
有驹斯服，有马斯牧。
心之忧矣，聊以反覆。
翩翩弓之張兮詩三章寄王介甫·其三
作者：王令
朝代：宋

瞻彼車兮，既徴其輻。
有駒斯服，有馬斯牧。
心之憂矣，聊以反覆。
翩翩水中舟
作者：王令
朝代：宋
体裁：古风

翩翩水中舟，既满何用载。主舟者谁子，无乃忽于败。兼济虽期仁，过任适为害。自是人致然，已溺何足怪。
翩翩水中舟
作者：王令
朝代：宋

翩翩水中舟，既满何用载。
主舟者谁子，无乃忽於败。
兼济虽期仁，过任适为害。
自是人致然，已溺何足怪。
翩翩水中舟
作者：王令
朝代：宋

翩翩水中舟，既滿何用載。
主舟者誰子，無乃忽於敗。
兼濟雖期仁，過任適爲害。
自是人致然，已溺何足怪。
聞促織
作者：王令
朝代：宋

衰草風來響不知，破窗燈滅月藏輝。
白頭老婦無機織，卧聽鄰兒懶擣衣。
聞哭
作者：王令
朝代：宋

冬温春疫早，死者晨滿街。
但聞哭子悲，不聞哭母哀。
老慈愛益深，壯剛氣則乖。
嗜欲奪天性，情恩占妻孩。
詩三百具存，聲已亡南陔。
人情古不美，况復嗟今哉。
聞太學議
作者：王令
朝代：宋

白日流上天，牛蝨無遁形。
萬目盡爲用，而不駭日明。
穴鼠夜值螢，嗾嗾相聚驚。
鼠穴不日通，鼠足不日行。
已矣不自識，乃此螢爝矜。
鮞鰕陷井坎，莫與江海爭。
籠禽不失飛，詎識雲漢冥。
咄哉浮薄兒，勉爲髙大營。
聞富并州入相
作者：王令
朝代：宋

元首賡歌樂股肱，四方強遠喜聲盈。
忠賢不死天心在，輔弼終歸聖慮精。
中國自今應更重，本朝前日可嗟輕。
要須待見成堯舜，未敢輕浮作頌聲。
聞邕盗
作者：王令
朝代：宋

病中雙泪語前流，藜藿無端肉食憂。
常嘆平時輕死士，未知誰手付天矛。
好将弓劍随軍去，况是英雄得志秋。
若使班超終把筆，由來何路取封侯。
聞雁
作者：王令
朝代：宋

可憐飲啄鎮随陽，何處聞時最斷腸。
萬里波濤九秋後，五更風雨一燈旁。
乾坤莽莽連舟楫，繒繳紛紛羃稻梁。
安得人同覊旅意，悠悠南北不相傷。
臨別瓜州
作者：王令
朝代：宋

十年來往常依依，此日復去來何時。
青山有意退弗忍，白髪不逢歸未遲。
乾坤不盡萬里望，草木無限西風悲。
塵纓欲濯惡獨潔，滄浪流去清無涯。
自訟答束熙之
作者：王令
朝代：宋

洞洞之室或者穿，巖巖之墻或者緣。
墻緣室穿來何哉，中有玉萬黄金千。
金玉固非盗所有，盗者或得之伺候。
得金買衣出人前，意氣遂若富者然。
衆人不知謂爾富，不知爾自何心顔。
盗財固爲小人戮，盗名自是君子奸。
咄哉自訟毋自欺，幾希不在穿緣間。
自讼答束熙之
作者：王令
朝代：宋

洞洞之室或者穿，岩岩之墙或者缘。墙缘室穿来何哉，中有玉万黄金千。金玉固非盗所有，盗者或得之伺候。得金买衣出人前，意气遂若富者然。众人不知谓尔富，不知尔自何心颜。盗财固为小人戮，盗名自是君子奸。咄哉自讼毋自欺，几希不在穿缘间。
自讼答束熙之
作者：王令
朝代：宋

洞洞之室或者穿，岩岩之墻或者缘。
墻缘室穿来何哉，中有玉万黄金千。
金玉固非盗所有，盗者或得之伺候。
得金买衣出人前，意气遂若富者然。
众人不知谓尔富，不知尔自何心颜。
盗财固为小人戮，盗名自是君子奸。
咄哉自讼毋自欺，几希不在穿缘间。